13. PROKLAMA - Landa turismoa Landa ostatua Kreazio espazioa Azala Espazioa\n» home | » kreazio espazioa | » azalerak | » 13. PROKLAMA\nMINTEGIA: SOLSTIZIO TOPAKETAK\nArtiumen, ekainaren 17tik 21era\nIzenemateak: proklamar@gmail.com (leku mugatuak, ekainak 15 arte)\nGORPUTZ LEIZETSUENTZAKO GIMNASTIKAK\nAskotariko pertzepzio-egoerak trebatzeko gunea\nBegiak gorputz gainera erortzen uztea, ekainaren 17an, Plaza aretoan, 11:00 -14:00\nJan, irakurri, xuxurlatu, ekainaren 18an, Plaza aretoan, 13:30 - 16:30\nEskukatzea, lantegia Eduardo Williams-ekin, ekainaren 19an, Plaza aretoan, 16:30 - 22:00\nIrudiak su hartzea, ekainaren 20an, Ekialde-Goikoa aretoan, 21:00 - 24:00\nLANTEGIA: PICAROT KARTAK\nEstalitako irudiak irakurtzeko, interpretatzeko, hausnartzeko eta agerrarazteko ibilaldia\nEkainaren 17tik 20ra, Plaza, Ekialde-Goikoa, Atari eta Emanaldi aretoetan, 16:30- 20:30\nArtiumetik Azalara oinez joatea eta izarpean lo egitea\nEkainaren 21ean; irteera, Plaza aretotik, 14:00\nAurretik, Oroi. Queda mucho pasado por delanteerakusketaren bisita, 12:00\nParsi (Eduardo Williams, Mariano Blatt, 2018), bideo-instalazioa, Ekialde-Goiko aretoan, ekainaren 18-19an, 17:00 - 21:00. Ekainaren 21ean, 11:00 - 14:00 eta 17:00 - 21:00\nBlack Pond (Jessica Sarah Rinland, 2018), proiekzioa, ekainaren 18an, 18:00 - 19:30\nMASA (Isaak Erdoiza, 2018), dantza, ekainaren 20an, Ekialde-Goikoa aretoan, 21:00 - 24:00\nInformazioa eta izen-emateak:proklamar@gmail.com. Picarot kartak lantegian parte hartu nahi dutenek Gorputz leizetsuentzako gimnastikak saioetan hartu behar dute parte. Aldi bereko jarduera guztietan sarrera librea da, ez dago aurrez izena eman beharrik.\nProklamaren hamahirugarren edizio honetan, 13. zenbakia dugu ospatzen. Izan ere, 13. zenbakia -heriotzarekin, mudantzarekin, iraultzarekin, kaosarekin, errebeldiarekin, oposizioarekin eta autoritatearekin lotua- zenbaki aztoragarria da. Goretsia bezain madarikatua, batzuek 12+1 deituta saihestu nahi izaten dute, agian ebakidura, etena eta zubia delako, egoera desberdinak bereizten eta komunikatzen dituelako. Eta horixe egingo dugu guk Proklamaren 13. zenbaki honetan, egoera batetik bestera igaro.Mintegi trinko bat antolatu dugu horretarako, udako ikastaro baten antzeko bat, haren bidez geure burua prestatzeko Eguzkia ekuatoretik urrunen aurkitzen den une horri -udako solstizio edo udaburuari, aurten ekainaren 21eko 17:54 orduetan gertatuko denari- behar bezalako harrera egiteko. Ondoren, oinez jarraituko dugu.\nGorputz leizetsuentzako gimnastikak. Gune hau praktika somatiko batzuk egiteko gune gisa proposatzen da, praktika horien bidez gure gorputzek osagai dituzten galeriak eta zuloak -betzuloa, koklea, masailezurra, ahosabaia, hestegorria, aurikulak, bentrikuluak, azaleko poroak…-korritzeko eta zeharkatzeko. Laborategiaren ordutegia beheranzko denbora-lerro baten arabera planteatzen da, egunetik gauerako aldaketarekin bat etorriz. Eduardo Williamsek emango duen lantegia ez beste guztiak K.A.P.I.K. taldeko parte-hartzaileak izango dituzte gidari. Bestalde, astearteko saioan eskaintzen den otordua Cocina de Guerrilla Sukaldea proiektuko kide Ruben Castillejo Argoterekin lankidetzan prestatuko da.\nPicarot kartak.Tarot kartetan inspiratuta dagoen sistema esoteriko baten bidez, estalitako irudiak irakurtzeko, interpretatzeko, hausnartzeko eta agerrarazteko lantegi bat proposatzen da. Lantegia Museoko hainbat tokitan egingo da -toki argiak, ilunak, korridoreak-, sentiberatasunez, arretaz, galdera berrien argitara erantzunak aletuz zeharkatuko ditugun hainbat tokitan. Nola fidatu zorian? Nola interpretatu? Nola jarri harremanetan ikusgai dena ikusezin denarekin? Nola bereizi irazekitako irudia? Nola agerrarazi bere baitan gordetzen dituen kontakizunak? Gai horiek eta horien atzeko beste batzuk aztertuko ditugu lantegian, K.A.P.I.K. taldeko parte-hartzaileen zuzendaritzapean, eta Eduardo Williams-ekin, Jessica Sarah Rinland-ekin eta Gustavo Abascal-ekin solasean.\nSolstizioa zeharkatzea. Oinez joango gara Artiumetik Azalara, soinuak, zentzumenak eta ikuspegiak lagun ditugula. Gasteiz. Kanpoaldea. Egun-argia. Kalea gurutzatu duzu, gain batean zaude, hiritik zortzi bat kilometrora. Ostertzeko puntu batean, dorre gorri bat ikusten duzu, eta areago, espetxe bat, apaizgaitegi bat, ostatu bat, prostituzio-etxe bat, gasolindegi bat. Atalase fisikoak, mentalak, geografikoak. Ondoren, basoa dator. Sei ordu oinez. Pertzepzioa zabalduz doa. Suaren inguruko liturgiak udarako igarobidea ospatzen du. Iraupena, aurreko baretasun maitekor bera. Ikusmina baretzeko sehaska-kantak, itsutasunera arte. Eta iraupenak esperientzia desegiten dut. Eta izarpean lo egin, iluntzetik goizaldera arte. Uneren baten, agian, isiltasuna. Barnealdea. Beltzerako iraungipena.\n13. Proklamara gonbidatuak: Eduardo Williams, zinemagile argentinarra (Buenos Aires). Besteak beste, film hauek zuzendu ditu: El auge de lo humano, Pude ver un Pum aeta Parsi. Jessica Sarah Rinland, argentinar jatorriko zinemagile britaniarra. Besteak beste, film hauek zuzendu ditu: Y Berá- Aguas de Luz,Expression of the Sightless eta Black Pond. Gustavo Abascal, Artiumeko segurtasun-, prebentzio- eta berrikuntza-teknikaria. Euskal Herriko saguzarren inguruko hainbat ikerketa egina da. Cocina de Guerrilla Sukaldea, Ruben Castillejo Argote buru duen proiektu kooperatiboa. Sukaldaritzari eta gastronomiari buruzko bestelako ikuspegi bat hartuta, elikagai-subiranotasuna sustatzen du elikagai-eskubideen eta giza eskubideen berme gisa. MASAtaldea honako kide hauez osatuta dago: Isaak Erdoiza, Nazario Díaz, Antonio L. Pedraza eta Ibon Salvador.\nK.A.P.I.K. irudimen kolektiboko programa bat da, eta Azala kreazio espazioan eramaten da aurrera, BAD eta DNA jaialdiekin lankidetzan. Ikerketa-taldea kide hauez osatuta dago: Ainara LeGardon, Alina Ruiz Folini, Camila Téllez, Ghislaine Verano, Ibon Salvador, Idoia Zabaleta, Inés Aubert, Isaak Erdoiza, Isabel de Naverán, Ixiar Rozas, Karlos Martínez B., Luciana Chieregati, Maia Villot, Marion Cruza Le Bihan, Miguel Álvarez-Fernández, Miriam Inza, Nazario Díaz, Pablo Marte eta Rebecca Collins.\nProklama arte bizien programa bat da, Artiumekin eta AZALArekin elkarlanean antolatua.


Killer application - Wikipedia, entziklopedia askea.\nAplikazio hiltzailea edo, ingelesez, Killer application Interneten arrakasta handia duelako beste erabilpen batzuk baztertzeko joera daukana da. Erabiltzaileak zerbitzu berri bat aise erabiltzen dutenean, lehengoa zaharkituta gelditzen da laster batean.\nHori gertatu zaio adibidez ohiko postari, posta elektronikoa hedatu denean. Bat bateko mezularitza ere, Killer app bezala hartzen da, kasu askotan telefono deiak ere ordezkatzen ari delako. Hurrengo "aplikazio hiltzailea" bideoa omen da: Interneteko banda zabalari esker, eta jendearen komunikazio beharrari erantzuteko, gero eta zabalduago dago bideo digitala. Eta gero eta zerbitzu gehiago, Web 2.0 estilokoak, sarean bideoa eskaintzen ari dira: Google, Youtube eta antzekoak.


Itxura berria du amezti.eus-ek - Basaburua - Amezti.eus\nItxura berria du amezti.eus-ek\nAmezti.eus 2019-03-04 10:57\nBi berrikuntza garrantzitsurekin hasi dugu martxoa. Alde batetik, Esan Erran irratia martxan jarri dugu , eta bestetik, amezti.eus webguneak itxura berria dakar.\nMartxoaren 4ean Lanzko inauterietako irratsaio bereziarekin etorri zaigu Esan Erran irratia, eta aurrerantzean entzungai izanen dugu 107.9 FM-n. Baina ez bertan bakarrik, amezti.eus webgunean ere entzuteko aukera izanen baitugu.\nHori da webguneak dakarren berrikuntzetako bat. Eskualdeko hiru komunikabideak uztartzeko plataforma izanen da honenbestez; bertan Pulunpe aldizkaria irakurri eta Esan Erran irratia entzuteko aukera baitugu jada.\nEta ez hori bakarrik, irratian egindako elkarrizketak, irratsaioak eta abar noiznahi entzutea posible baita.\nBaina irratiaz gain beste berrikuntza batzuk ere badakartza webgunearen itxura berriak. Azal moderno eta ikusgarriagoa dauka, eta bilaketarako menu osatuagoa. Agenda, eguraldia, bideoak… bezalako tarte bereziak ere izanen ditu.\nCodesyntaxek garatutako programa, eta Tokikom, euskarazko toki komunikabideen plataformari esker daukagu webgune berri hau, eta Euskal Herriko gainontzeko toki komunikabideekin batera, kalitate salto handia eman dugu.\nGogoratu eskualdeko aktualitate guztia, egunez egun eta euskaraz daukazuela amezti.eus webgunean.


«Sorkuntza beste elementu batzuen digestioa da» | Kultura | Naiz\nKonfinamenduaren noraezean, ukelelea hartu eta egoeraren gaineko abestia konposatu zuen Jurgi Ekizak eta, kulturak parte hartzailea izan behar duela sinetsita, sare sozialen bidez gizartea abesti hura (‘Ez dakit gehio zer eguna den’) osatzera gonbidatu zuen. Eskuartean du materiala. Eta ez du inor kanpoan utziko: «Parte hartu duen guztiak egon behar du kantuan».\nAmalur ARTOLA|2020/04/06 Eguneratua:\nPenatua nintzen ikusiz bakoitzak egiten zuela berea eta beste behin ere kultura bilakatzen zela erakusteko zerbait, eta uste dut kulturak izaten ahal duela beste puntu bat, dela gauzak elkarrekin egitea\nArraroa dena da egunak errepikatu egiten direla, eta zaila dena niretzat hori da, egunero izatea gutxigora behera egun bera, zeren eta nik maite dudana nire bizitzan da erritmoa aldatzea\n«Astelehena, asteartea, asteazkena… ez dakit gehio zer eguna den», dio Jurgi Ekiza musikari eta abeslariak bere etxeko abaroan sortutako abestiaren errepikak. Willis Drummonden birak utzitako jet lagari konfinamendua batu zitzaion etxera itzuli zenean, eta lo egin ezinak eraman zuen egoeraren gaineko kantu hau sortzera; kulturaz duen pentsamoldeak, aldiz, abestiak kolektiboa izan behar zuela ebaztera. Hala, sare sozialetatik deialdia egin zuen ‘Ez dakit gehio zer eguna den’ abestia sortzeko. Pozik dela dio, erantzunak asko eta oso anitzak izan baitira. Orain, materiala bateratzea tokatzen zaio, eta estreinekoz ‘ekoizle’ lanetan aritzea.\nZerk eraman zaitu konfinamenduaren gaineko abesti kolektiboa sortzera proposatzera?\nBi izan dira zergatiak. Alde batetik kanta bat egin nuelako. Biratik etorriak ginen justu konfinamendua hasi zenean hemen, Ipar Euskal Herrian. Konfinamendua ez zen erraza eta gainera jet lagarekin, lo egiteko zailtasun handiak nituen eta gau batean ukelelearekin hasi nintzen egiten kanta bat oso sinplea, lau akorde hartuz, eta saiatu nintzen egiten letra labur bat aipatzeko konfinamendua bera, sentsazio hori, nola galtzen dugun denboraren nozioa, eta batez ere lehendabiziko ondorioa dela ezin dugula ikusi maite dugun jendea. Telefonoarekin grabatu nuen momentuan bertan eta segidan joan nintzen lo egitera. Bi egun berantago, berriro maketatu nuen ikusteko zerbait egin nezakeen abesti horrekin, baina ohartu nintzen ez zela nire betiko estiloan eta bazuela aukera manera ezberdinetan eboluzionatzeko. Justuki, ohartzen nintzen sare sozialetan jendeak gauzak sortzen zituela, bazela orain arte ezagutzen ez genuen mugimendu kultural bat alde horretatik, baina, nola erran, penatua nintzen ikusiz bakoitzak egiten zuela berea eta beste behin ere kultura bilakatzen zela erakusteko zerbait, eta uste dut kulturak izaten ahal duela beste puntu bat, dela gauzak elkarrekin egitea.\nBai. Euskal kulturan izan dugu luzaz halako kultura parte hartzailea, bertso mugimendua hortik dator, mutxikoak dantzak eta euskal dantzak ere badira halako dantza batzuk non herriak parte hartzen duen, ez da bakarrik ikusgarri batetara joaten. Jende ezberdinen artean kanta bat sortzea ondo legokeela pentsatu nuen, eta hortik luzatu nuen ideia: nahi nuen jendeak entzutea kanta eta horren gainean kantatzea, ahotsak gehitzea, tresnak gehitzea… ideia zen bakoitzak egitea sentitzen zuena eta gero deskubritzea zer emango zuen dena bateratuta.\nZein erantzun izan du ekimenak?\nAsteburu honetan hasi naiz dena batzen eta proiektuan sartzen, eta egia errateko nire arazoa da pentsatu baino askoz ere lan gehiago dela (barreak), zeren eta iritsi zaizkit gauza anitz. Egia errateko, dauzkat bateri oso bat gehi beste bateria eta perkusio batzuk, zortzi edo bederatzi gitarra ezberdin, Greziako tresna bat zinez berezia, tronpeta batzuk, Kataluniatik iritsi den saxo bat, piano bat Tahititik, ahotsak asko… batzuetan dira musikari profesionalak eta bestetan ez, pianoa adibidez da lagun baten haurrarena.\nHelburua da denak sartzea. Ez dut inor kanpoan utzi nahi, zeren eta parte hartu duen bakoitzak egon behar du kantuan, beraz orain jokoa da oreka atzematea, ez izateko mila gauzaz betea eta kanta sobera kargatua. Beraz, ari naiz ekoizle lanean (barreak)… ni ez naiz ekoizlea, baina horretan ari naiz, lehen estrofan nor ezartzen dudan norekin eta nola funtzionatzen duen ikusten, baita kalitatea kontuan hartzen ere, batzuk ezin direlako kantu osoan jarri, badaudelako arazotxoak eta abar. Niretzat, musikalki bederen, sorpresa musikal ederrena izan da konturatzea badugula denok musika kultura komun bat, adibidez badagoelako Aljeriako perkusio bat sartzen dudana gitarra elektriko batekin eta oso ondo doaz, momentu berean. Azken finean, nahi gabe, bakarrik dena ezartzen tenpoan, ohartzen zara gauza askok bat egiten dutela.\nHasi naiz nahasten baina ni ez naiz soinu ekoizlea, ez estudio bateko langilea. Nik egiten dudana normalean nire maketekin da lan basiko bat eta estudioan egiten dut lan profesionalekin. Orain dena egin behar dut etxean, beraz aukera da gauza berriak ikasteko eta, bai, izanen dut lan zenbait egunez... Pasa ditut bi egun erabat honen gainean asteburu honetan, eta erabaki dut ordu pare bat edo hiru egitea egunean, zeren hasia naiz honekin egiten amets gauez (barreak), beraz distantzia bat hartu behar dut ere, eta, nola irudiz konfinamenduak luzaz iraungo duen, ez dut presarik. Ez naiz beldur konfinamenduaren bukaera baino berantago amaitzea.\nEgia errateko, arraroa da. Objektiboki edo kanpotik begiratzen banu, batzuetan pentsatzen dut gauzak ez direla askorik aldatzen, zeren eta ohartzen naiz bizi naizela askotan holako okasiotan, non egoten naizen etxean gauzak sortzen eta ateratzen naiz ordu bat egunean aire pixka bat hartzeko. Baina oso ezberdina da inposatua zaizunean. Hor batez ere oso arraroa dena da egunak errepikatu egiten direla, eta zaila dena niretzat hori da, egunero izatea gutxigora behera egun bera, zeren eta nik maite dudana nire bizitzan da erritmoa aldatzea. Horrek sorkuntzaren gainean badu bere efektua, zeren eta bai ematen du kristoren denbora horretan sartzeko eta, beraz, sartzea lortzen badut bai izaten ahal dela emankorra. Baina beste alde batetik denbora nozioaren desagerpen osoak ez du laguntzen, ze sorkuntza askotan da manera bat aprobetxatzeko duzun denbora librea beste aktibitate batzuen artean eta orain, nola denbora librea dugun beti, ez da sortzen sentimendu hori. Uste dut sorkuntza dela beste elementu batzuen digestioa, eta orain ez gara kontaktuan beste elementu horiekin, beraz digestio gutxi egiten dugu. Alegia, bada aukera lana egiteko, baina ez da egoera onena sortzeko, gauzak barrenetik ateratzeko.\nLuz verde de la Junta Electoral para sensibilizar sobre identidad de género en las mesas electorales\nLas obras de la isla Santa Clara han causado importantes destrozos en el entorno del faro\nRecomiendan las gafas como barrera para evitar contagios


BILBOKO UDALAK UNAMUNOREN EGUNA OSPATUKO DU OSTEGUN HONETAN, EGILEAK FUERTEVENTURA UHARTEAN BIZI IZAN ZUEN ERBESTEARI BURUZKO “LA ISLA DEL VIENTO” FILMAREN EMANALDI BEREZIAREKIN – Bilbao Kultura\nHome » Berriak » Bilbao Kultura @eu » BILBOKO UDALAK UNAMUNOREN EGUNA OSPATUKO DU OSTEGUN HONETAN, EGILEAK FUERTEVENTURA UHARTEAN BIZI IZAN ZUEN ERBESTEARI BURUZKO “LA ISLA DEL VIENTO” FILMAREN EMANALDI BEREZIAREKIN\nBILBOKO UDALAK UNAMUNOREN EGUNA OSPATUKO DU OSTEGUN HONETAN, EGILEAK FUERTEVENTURA UHARTEAN BIZI IZAN ZUEN ERBESTEARI BURUZKO “LA ISLA DEL VIENTO” FILMAREN EMANALDI BEREZIAREKIN\nManuel Menchón Malagako egilearen lehenengo film luzea datorren azaroaren 18an estreinatuko da Estatu osoko zine aretoetan, baina OSTEGUN honetan Bidebarrietako Liburutegiko ekitaldi aretoan ikusi ahal izango da, 19:00etatik aurrera.\nHorrez gain, Unamuno plazak, Bilboko Udalak egilea omentzeko urtero egiten dituen lore eskaintza eta adierazpen instituzionala jasoko ditu ostiralean, eguerdiko 12:00etan.\nDatorren ostegunean 152 urte beteko dira Miguel de Unamuno Bilbon jaio zenetik, 1864ko irailaren 29an. Bilboko Udalak egilearen egun instituzionala ospatuko du “La isla del viento” (2015) filmaren emanaldi bereziarekin. Manuel Menchón Malagako zinegilearen lehenengo lan horrek, egileak Fuerteventura uhartean bizi izan zuen erbestea kontatzen du. Datorren azaroaren 18an estreinatuko da Estatu osoko zine aretoetan.\nHurrengo egunean, OSTIRALEAN, eguerdiko 12:00etan, Unamuno Plazak, Bilboko Udalak egilea omentzeko urtero ospatzen dituen ohiko lore eskaintza eta adierazpen instituzionala jasoko ditu.\n“La isla del viento” lana, Miguel de Unamunoren erretratua da, uharte horretan bizi izan zuen erbestealdikoa. 105 minututan, Bilboko idazlearengan eraldaketa sakona eragin zuen esperientziaren xehetasunak aztertzen ditu. José Luis Gómezek antzezten du Unamuno, eta gainerako antzezleen artean Victor Clavijo eta Ruth Armas daude.\nEmanaldi berezi hori OSTEGUNEAN, arratsaldeko 19:00etan izango da, Bidebarrietako Liburutegiko ekitaldi aretoan, eta sarrera librea izango da, leku guztiak bete arte. Ezinbestekoa izango da liburutegian bertan gonbidapena jasotzea. Ekitaldian filmaren zuzendaria egongo da, filma aurkeztuz eta ondorengo solasaldian parte hartuz.\nPaper-txori bat izango da “La isla del viento” lanaren, Manuel Menchón (Malaga, 1977) zinegilearen fikziozko lehenengo film luzearen, hari gidaria. Miguel de Unamunoren izena institutuko oroitzapenetara lotuta dago, garai hartan egile bilbotarraren eleberrietako batzuk irakurtzea agintzen zutelako.\nDenbora igarota, Manuel Menchónek Unamunoren bizitzako oso gertakari garrantzitsua ezagutu zuen: 1936ko urriaren 12an Salamancako Unibertsitateko Paraninfoan ospatutako ekitaldia. Pentsalaria gamelu baten gainean eserita zegoen argazki bat ere aurkitu zuen, eta beste batean egilea irribarrez agertzen zen, eskuak soka batekin, Rodrigo Soriano diputatuari, erbestean bere kide izandakoari, lotuta.\nPrimo de Rivera diktadoreak erbestera bidali ondoren, Unamunok lau hilabete igaro zituen Fuerteventuran –1924ko martxoaren 10etik uztailaren 9ra–. Uhartean izandako bizipenak eta hamabi urte geroago gertatutakoa elkartzen dira filmean, Calaren pertsonaiaren bitartez. Cala, Puerto Cabraseko neskato behartsu eta azkarra, Salamancan hezkuntza jasoko duen neska gaztea izango da.\nJatorrizko izenburua: “La isla del viento” (Espainia / Argentina, FIC, 2015)\nZuzendaria: Manuel Menchón\nGidoia: Manuel Menchón, Dionisio Pérez, José Javier Rodríguez Melcón\nArgazkia: Alberto D. Centeno\nAntzezle taldea: José Luis Gómez, Victor Clavijo, Ruth Armas\nEkoizlea: 6M Films, MGC Producciones Cinematográficas y Audiovisuales, Mediagrama eta Motoneta Cine\nBanatzailea: Begin Again Films\n← BAD-EK – BILBOKO ANTZERKI ETA DANTZA GARAIKIDE JAIALDIAK ETA BILBAOARTE FUNDAZIOAK DANTZARI ESKAINITAKO ZINE ZIKLOA JASOKO DUTE URRIAREN 14TIK 24RA\nBIDEBARRIETA KULTURGUNEAK, NOCHES POÉTICAS KULTUR ELKARTEKO KIDE DIREN AMAIA BARRENAREN ETA JULIÁN BORAOREN BI POESIA LIBURUREN AURKEZPENA JASOKO DU BIHAR →


Euskal Herrian, doulak ez dira oso ezagunak. Berez, amatasunaren bidean ama izango denari laguntza emozionala emateaz arduratzen dira, dela haurdunaldian, dela erditzean, dela erditu ostean. Laguntza, babes edota sostengu emozionala, beraz, ama izateko prozesua ahalik eta onena izan dadin. Inguruotan ohikoak izan ez arren, pixkanaka ezagunagoak bilakatzen ari dira. Haatik, polemika ere sortu izan da doulen inguruan. Prestakuntza akademiko arauturik ez dute jasotzen, eta, ondorioz, osasungintzako hainbat profesionalek intrusismoa egotzi izan diete. Ika-mikak bazter utzita, baina ikuspuntu ezberdinei leku eginda, doulen zeregina ezagutu nahi izan dugu AIZU!-n, eta, horretarako, amatasunaren jiran aurkitzen diren ahotsei, protagonista nagusiei, eman diegu hitza: amei, doulei eta emaginei. Eñaut Mitxelena, M. Egimendi.\n“Emaginok bete behar dugu teorian doulek egiten duten lana"\n1985etik da emagin Josebe Etxeberria (Donostia, 1961). Osakidetzan egiten du lan: 12 urte egin zituen Donostiako ospitalean, 14 Mendarokoan eta azken 3 urtean Irunen dihardu. Arlo pribatuan ere aritzen da, Donostian. “Munduko lan politena dudala iruditzen zait. Polita, baina ardura handikoa; hori ezin da ahaztu”. Hala, eskarmentuaren eta erantzukizunaren talaiatik mintzo da doulei buruz.\nOsasungintza profesionalean, “emakumeen bizitza-zikloan espezialistak gara emaginok”. Jakina, “betidanik, gure lanik ezagunena erditzeena da”. Emaginek egiten baitituzte, baldin eta arazorik ez badago. Bestela, ginekologoak hartu ohi du ardura, “baina emaginok beti egoten gara emakumearekin”. Hau da, profesional ezberdinekin koordinazioan jarduten dute beti.\nEmaginak emakumeari laguntza integrala ematen dioten profesionalak diren heinean, doulak ez ditu beharrezkotzat jotzen Etxeberriak: “Zein da beraien rola? Rol horiek guztiak emaginon lana dira. Guk bete behar dugu teorian doulek egiten duten lan hori ”. Une eta toki zehatzekin lotzen du doulen jatorria: “Herrialde oso konkretu batzuetan sortu izan dira doulak. Herrialde horietan, uneren batean eta arrazoi askorengatik, emaginen lana baztertu egin da. Giro horretan sortu izan dira. Emakume batzuek sortua, emakumeen beharrei erantzuteko”. Alabaina, Etxeberriaren aburuz, “ez da ezer asmatu behar. Rol hori beteko dutenak badira. Profesionalen lana berreskuratu behar dugu”. Hots, “emagin gehiago izatea. Osasun publikoak bere eskaintza hobetu behar du”.\nDoulak direla eta, profesionalen artean denetariko iritziak izaten direla onartu du. “Jaso ditugun berriak askotan intrusismo kontuak izan dira. Guretzat pena da, zeren emakume bati ematen zaion arreta kontu serioa da, eta gure kasuan urteetako prestakuntza eskatzen digu. Gainera, zenbat eta gehiago jakin, orduan eta behar handiagoak ikusten ditugu. Horregatik, beti ari gara gure lana prestakuntza gehiagorekin osatzen”.\nHain zuzen, prestakuntza behin eta berriz aipatzen du Etxeberriak. Emagin izateko, lehenik, erizaintza ikasketak bete behar dira lau urtez, eta, ondoren, hautaketa proba bat gainditu ostean, beste bi urteko prestakuntza egin. “Emakume bat errespetu handiarekin eta behar bezalako ziurtasunarekin artatzeko, lan asko egin behar da arlo guztietan, ezagutza zabala izateaz gain. Hori prozesu bat da, ez da bederatzi hilabeteko prestakuntzarekin jasotzen, edo mintegi batekin” dio, emaginen prestakuntza eta doulena alderatuz. Horrenbestez, eta “doulek, nola ez, nire errespetua” daukatela nabarmendu arren, “oso eremu irristakorrean” sartu direla uste du.\nLanean, ez du inoiz zuzeneko harremanik izan doulekin. “Ospitalean, behin baino gehiagotan sumatu izan dut norbait bazegoela hor, atzealdean. Baina inork ez du aurpegia eman eta niregana etorri doula dela eta artatutako emakumearekin egon nahi duela esanez. Halako egoerak bizi izan ditut, alegia, norbait egotea hor sartu nahian, normalean laguna izango balitz bezala. Baina lagunak ez dira pagatzen, eta doulen lana sostengu afektiboa ematea bada... Afektua eskuratu egiten da, ez ordaindu”.\nErditzeetan emozioak puri-purian izaten direla ondotxo daki Etxeberriak. “Erditzea da munduko gauzarik naturalena, fisiologikoena. Gure lana izaten da horretarako giro jakin bat lortzea, emakumeak benetan atera dezan ama izateko duen gaitasuna”. Hori lortzeko, “oso garrantzitsua da emakumea bere intimitatean eta behar duen ziurtasunarekin sentitzea, eta hori jende gutxirekin lortzen da”. Hala, “babes emozionala amak aukeratzen duen pertsonarekin izango du, bikotekidearekin, edo beste emakume batekin... Baina hori beste harreman mota bat da, ez une jakin baterako egiten den kontratu gisakoa. Beste kontu bat da emakumea bakarrik egotea etxean, ez izatea inolako laguntasunik inguruan, ez edukitzea inoren laguntza. Dena den, kasu horretan, laguntzaile gisa jokatu beharko lukete: etxeko lanak egin; bikotea ez badago eta emakumeak zaintza berezia behar badu, hori ziurtatu... Halako kasuetan, bai. Zeren, adibidez, edoskitzeari edo antzeko gaiei buruzko zalantzak argitzeko, badaude emaginak, edota beste bide batzuk, Esnearen Liga, esaterako”.\nDoulak direla eta ez direla, polemikak sortu izan dira. Espainian, esaterako, gaia arautzeko eskatu izan dute profesionalek. Etxeberriari ez zaio beharrezkoa iruditzen, emaginek betetzen dituztelako doulen balizko funtzioak. “Gaia garrantzitsua da guretzat, baina ez nuke konfrontazio gisa agertzerik nahi, ez dudalako uste gauzak horrela egin behar direnik”. Alderantziz, gaia beste helburu baterako balia daitekeelakoan dago: “Emaginen lana eta emagin falta daukagula aldarrikatzeko”. Era berean, doula diren “emakumeak emaginak izateko prestatzera animatuko nituzke. Horrelako sentsibilitatea baldin badute emakumeekiko eta gai horiekiko, emagin itzelak izango dira. Baina presta dezatela beren burua. Ongi etorriak izango dira gure arloan, emagin falta dugulako, esan bezala”.\n“Nolabaiteko ziurtasuna emango zidan norbait behar nuen”\nAlazne Gutierrez (Santurtzi, 1982) bi mutikoren ama da. Josetek 2 urte ditu eta Unaxek 4 hilabete. Nagusia ospitalean jaio zen; bigarrena, aldiz, etxeko egongelan. Alaznek Eneka doularen laguntza izan zuen horretarako.\nLehenengo haurdunaldian, “senarrak ez zuen haurra etxean jaiotzea nahi, beldurra gogoa baino handiagoa izan zen” dio Gutierrezek. Bigarrena, ordea, etxean edukitzea erabaki zuen, “ez lehen erditzea txarra izan zelako, baizik eta etxean erditutako emakumeen esperientziak irakurriz jabetu egin nintzelako hura ez zela erditzea izan, umea ateratzea baizik”. Hori bai, haurdunaldian Osakidetzaren protokoloa jarraitu zuen, “etxean erditzeko ere kontrola behar delako”.\nGutierrezek, orduan, emagin talde batengana jo zuen: “Emaginak tresneria guztia ekartzen du etxera hiru aste lehenago, umea heltzerako dena prest egon dadin”. Halere, senarra ez zen etxean erditzearen oso aldekoa: “Beraz, ez nekien nola erantzungo zuen nik behar nuen babes emozionala emateko... Uste nuen emaginak laguntza teknikoa baino ez zidala emango, gero hala izan ez arren, eta ez nekien zer egin. Nolabaiteko ziurtasuna emango zidan norbait behar nuen, senarra ere lasai egon zedin”.\nHorregatik jarri zen harremanetan doula batekin, eduki behar ote zuen oso argi ez bazuen ere: “Ospitalean zentzua du haren laguntzak, erditzen ari den emakumearen ahotsa izan daitekeelako, baina etxean ama bere ingurunean egonda...”. Zalantzak zalantza, azkenean ezetz erabaki zuen: "Dirua da, berez hain garestia izan ez arren, guardian ere egon behar duelako. Gainera, nik baneukan emagina hartuta, eta oso gustura geratu nintzen haiekin mintzatutakoan, konfiantza eman zidaten”.\nErditu baino bi aste lehenago, ordea, erreflexoterapia saio batera joanda, Enekak erditzen laguntzea eskaini eta onartu egin zuen, "azken momentuko beldurragatik edo”. Eskutik heldu ziezaion baino ez zuen nahi izan, ondoan egotea: “Erabakigarria izan zen haren laguntza erditzearen azken unean ere, gehiago ezin nuela uste izan nuenean. Izan ere, aurreko egunetan egoera zailak gogoratzeko eskatu zidanean, herri krosa aipatu nion, han ere une batez uste izan nuelako ezin izango nuela amaitu. Hortaz, Enekak krosa gogorarazi zidan momentu txar hartan, lortuko nuela sinetsarazteko”. Gutierrezek, batez ere, hark transmititu zizkion indarra eta konfiantza ditu gogoan.\nUnax jaio ostean, baina, Gutierrezek ospitalera jo behar izan zuen, plazenta ez zelako atera: “Erditzea oso ondo joan zen, baina gero odoluste handia izan nuen”. Umea Enekak prestatu eta jantzi zuen, baina, ospitalera joan beharra gertatu ez balitz, Unax amarekin lasai utzi, guztia jaso eta garbitu, jateko zerbait prestatu, familiakoei harrera egin... horiek izango ziren haren eginkizunak.\nGutierrezek uste du doularen eta emaginaren lanak nahastu egin daitezkeela batzuetan, “baina argi dago agintzen duena emagina dela. Horrela esan zidan doulak, bera haren esanetara egongo zela. Doula ez dago erditzea gidatzeko, amari emaginaren instrukzioak jarraitzen laguntzeko baizik. Nire etxean oso ondo konpondu ziren”. Arazoa, hortaz, osasun sisteman sortzen dela dio: “Emaginak babes emozionala ere eman beharko luke, baina sistema dagoen moduan egonda hark ezin ditu aldi berean hainbat emakume artatu. Doula, aldiz, hor duzu uneoro. Oso gomendagarria izan daiteke lehen haurdunaldirako, osasun sisteman esaten dizutelako hau eta bestea egingo dizutela, baina ez zergatik eta zertarako, ez dakizu proba bat beharrezkoa den ala uko egin diezaiokezun... Horretan, doula bat oso lagungarria izan daiteke, baita erditu ondoren ere. Orduan oso sentikor zaude, eta bera profesional aditua da babes emozionalean”.\nGutierrezek ez du zalantzarik: hirugarren umea edukitzekotan, etxean jaiotzea nahiko luke. Dena den, izandako esperientziaren ondoren, ez du uste senarra iritzi berekoa izango denik, “eta beharrezkoa da biok ados egotea, hiru aste lehenago agiri bat sinatzeko eskatzen duelako emaginak...”.\n“Doula hitza ezaguna egiten ari da, baina, beharbada, doulen rola ez hainbeste”\nDoulak dira Maider Zabaleta (Irurtzun, 1975), Txispi Del Pozo (Valladolid, 1979) eta Amaia Zorokiain (Iruñea, 1979). 2009tik Zabaleta eta Del Pozo, eta 2011tik Zorokiain. Nafarroako Doulak elkarteko kide era badira.\nHaurdunaldian, erditzean edo erditu ostean emakumeari konpainia emozionala ematea du zeregin doulak. Batez ere, Zabaletak dioenez, “entzuteko prest egotea, inolako juiziorik egin gabe. Aholkuak ez ditugu ematen. Emakumea nola dagoen entzun eta prozesu horretan lagundu: nola sentitzen den...”. Laguntza hori umea izateko prozesu osoan eskain dezakete, edota soilik sasoi jakinetan. Del Pozoren hitzetan, “kontratatuko zaituen emakumearen edo familiaren araberakoa izaten da. Zenbait emakumek beldur asko izan ditzakete haurdunaldian; beste batzuk, haurra izan ostean, gaindituak senti daitezke; lehendik haurra dutenek, erditzerakoan, baliteke norbait haurrarekin egon dadin nahi izatea...”.\nDenetariko eskariak jaso ditzakete, baita doulen iritziekin bat ez datozenak ere. “Baina horiei ere gure laguntza ematen diegu” zehaztu du Zorokiainek. “Nor lagunduko dugun aukeratzeko askatasuna badugu” gaineratu du Zabaletak. Baita alderantziz ere: zerbitzua kontratatu nahi dutenei zenbait doulekin mintzatzeko esaten diete. "Erditzea une intimo eta delikatua da, eta, beraz, feeling-a izan behar da doularen eta familiaren artean. Eta, batez ere, doularen eta emakumearen artean. Hori ere erditze aurreko saioetan lan daiteke” dio Del Pozok.\nEmakumearekin ez ezik, bikotekidearekin ere landu behar izaten da harreman hori. Bikotekideak modu askotara joka baitezake doularen aurrean. Zabaletak, adibidez, denetariko kasuak bizi izan ditu: “Doula lanean izan nuen lehen elkarrizketan, emakumeak zerbitzua nahi zuen, baina bikotekideak zalantzak zituen. Azkenean, ez zen gauzatu. Baina, beste batzuetan, kontrakoa gertatzen da, eta gustura hartzen dute gure lana”. Del Pozoren ustez, “gure lanak hori ere kontuan hartu behar du: familia osoa lagundu, eta bikotekideari ere konpainia egin”. Bikotekidea aintzat hartzea ezinbestekoa da, are gehiago erditzea ailegatzen denean. Izan ere, haurra ospitalean edukiz gero, pertsona bakarrak lagun baitiezaioke ama izango denari erditzeko gelan. “Noski, askok bikotekidea aukeratzen dute. Eta doula aukeratuz gero, arazorik ez”. Dena dela, erditzean, aurretik edo ondoren, eskaria badagoela uste dute. Zabaletaren hitzetan, “badago eskaria, eta Gizarte Segurantzaren eskaintzarekin, adibidez, emaginekin egin beharreko hitzordu kopuruarekin, ez da nahikoa”. Del Pozo ere iritzi berekoa da: “Emakumeen eskaria baldin badago, beharra dagoelako izango da”.\nHaatik, doulen rola oraindik ezezaguna delakoan daude. Zabaletak dioenez, “telebistan, irratian… erreportajeak egin dira, eta doula hitza ezaguna egiten ari da orain. Baina, beharbada, doulen rola ez hainbeste. Hain zuzen ere, elkartearen helburuetako bat da gure burua ezagutzera ematea”. Nafarroako Doulak elkartea 2012an sortu zuten, beste hainbat helbururekin: Nafarroako doulen arteko harremana eta elkartrukea sustatu; doulen prestakuntza bultzatu; osasungintzako profesionalekin harremana bultzatu; kode deontologikoa ezarri...\nHainbat helburu, beraz, doulen lana ezagutarazte aldera. Besteak beste, osasungintzako profesionalen artean doulekiko jarrera ezberdinak ager daitezkeelako. Elkarrizketatuek argi bereizten dituzte osasungintzako langileen eta doulen rolak, eta osasungintzako profesionalen lanean inolako eraginik ez izateko konpromisoa dute. Del Pozok dioenez, “emagina osasun langilea da. Gu ez, guk ez dugu arlo hori ukitzen; arlo emozionala besterik ez dugu lantzen.Kontuan izaten dugu erditzearen ardura emaginarena dela. Esaterako, ez dugu parte hartzen laguntzarik gabeko erditzeetan”. Baina nolakoa da batzuen eta besteen arteko harremana? Del Pozok dioenez, “denetarik izaten da. Badira emagin oso irekiak, eta beste batzuk mesfidatiak, intrusismoa egozten digutelako. Beldurragatik eta gure benetako rolaren ezagutza faltagatik izan daiteke. Nire ustez, denok gaude bando berean: haurdunaldian, erditzean eta erditze ostean, emakume orok esperientzia ona izan dezan saiatu behar dugu. Horretan egin behar dugu denok lan. Baina, azkenean, emagin bakoitzari dagokio gureganako jarrera mota. Gure kasuan, harremana dugun emaginekin ongi moldatzen gara. Baina beti informazioa ongi emanda”. Zabaletaren ustez, “elkar ezagutzeko bidea dugu egiteke. Doulen asmoak eta errealitatea ezagutarazi behar ditugu, eta ondoren helduko da hurbilketa”.\nDoulen jarduna arautzeko eskariak egin izan dituzte osasun profesionalek. Esaterako, prestakuntza aipatu ohi dute, doulen formazioa ez baitago arautua. Hiru elkarrizketatuen kasuan, adibidez, bederatzi hilabeteko ikastaroa egin zuten, astebururo mintegi bana eginda. Arautzeko eskarien aurrean, hirurek azaldu dituzte zalantzak. “Arautzea nolakoa izan daitekeen jakitea da kontua” dio Zorokiainek.\nNolanahi ere, halako polemikek arreta desbideratzen dutela uste du Zabaletak, eta ez dela ahaztu behar arreta benetan non jarri behar den: “Emakumeek erabaki ahal izatea nor nahi duten alboan. Emaginak, doulak… batak ez dio besteari ezer kentzen. Gainera, azken finean, denok ari gara helburu berarekin lanean: emakumeak esperientzia hobea izan dezala”.


Tellerikoa Arrapideko erriberetan dago, Lasartera joateko zubitik gertu. Arrapideko erriberen zati handiena Hipodromoak hartzen du gaur. Ez zen baserri izateko egin, teilak eta adreiluak egiteko lekua izateko baizik. Lehenago, beraz, teileria edo teilagintzarako lantegi izana da. Etxe honetan jaioa den Dolores Aranburuk ezagutu zuen horretarako labe bat etxe ondoan. Telleri deitzen dio inguruko jendeak. Zubietako Komunitateak eraiki zuen, herrian egiten ziren eraikuntza lanak teila eta adreiluz hornitzeko.\n1704an, Zubietan izan zen auzi batean, lekuko batek aipatzen du etxe hau, orduko agiri batean jasota dagoenez: "...la casa de Texería, que oy es de dicha comunidad, sus ynquilinos...". Urte hartan, Martin de Artusa zen Tellerikoko maizterra. Artutxa baserriko Martin de Artutxa zaharraren iloba zen. Haren emaztea Maria de Arrueta zen, ezkondu aurretik Artzabaletan bizi izana.\n1862-1865ean Donostiako Udalak egin zuen etxe izenen erregistroan, "Tejeria" izena aipatzen da, Zubietan. 1862ko Nomenclátor de la provincia de Guipúzcoa delako baserri zerrendan ere berdin agertzen da. "Fábrica de tejas de Zubieta" ere irakur daiteke zenbait agiritan.\nXIX. mendearen erdialdea pasata, betidanik Zubietako Komunitatearen jabetzakoa izan zena, saldu egin zuten; dirudienez 1869 inguruan. Eroslea Jose Maria Aizpurua izan zen. 1875 bukaeran eta 1876 hasieran, hirugarren karlista gerra garaian, Zubietako teilerian adreilu eta teilak egin ziren zenbait gotorleku eta eraikuntza militar hornitzeko. Soldaduak ibiltzen ziren teilak egiten, eta Jose Maria Aizpurua jabeari errenta ordaintzen zioten teileriko instalazioak erabiltzeagatik.\nAranburu-Arriaran sendia bizi zen baserri honetan. Joxe Ignazio Aranburu, Puelako semea, Tellerikora ezkondu zen Karmen Arriaran baserriko alabarekin. Hamabi seme-alaba izan zituzten. Horietatik zazpik Ameriketara emigratu zuten. Etxean Martzelino Aranburu semea gelditu zen. Dolores Martzelinoren alaba, ondoko etxe txiki batean bizi da orain.\n12-14 buru, txerria eta idia izaten zituzten. Sagastia ere bazuten Karobiaundi deitutako lekuan, oso sagasti ona eta emankorra. Sagarra Lasarteko Etxetxuri edo Labakanean jotzen zuten, sagardoa egiteko. Urtean, normalean, 100 bat karga sagar biltzen zituzten. Sagardoa etxean saltzen zieten bertara etortzen ziren bezeroei.\nAranburutarrak maizterrak ziren. Nagusia Mariano Lasarte zen, Donostiako garraiolari ezaguna.\nDolores gogoratzen da 1936ko gerrako pasarte batez. Milizianoek Hipodromoko zubian hiru karga dinamita jarri zituzten, Tellerikokoei noiz lehertuko zen abisatuko zutela esanez, baina abisatu gabe alde egin zuten presaka, faxistak etorri zirenean. Bitartean, Tellerikokoak etxean lotan zeuden lasai. Zubian jarritako kargaren leherketarekin esnatu ziren.\nGertaera hartatik hainbat urtetara, Joxe Dorronsoro Lazkaoko harginak erosi zuen Tellerikoa, eta baserrian jarri zen bizitzen emazte Juanita Urangarekin. Bost seme-alaba izan zituzten. Gero, Juanita, alarguna, Tellerikoako etxekoandrea bizitu zen bertan.\nAzken urtean, Dorronsoro-Uranga familiak saldu egin du Tellerikoa; Jesus Arrillaga Balda eta bere emazte Belen Beloki Zubiriak erosi dute eta bertan bizi dira.


Kanadako bisitarientzako mugako arau berriak: AEBetako 10 estatuk besoak zabalik hartuko dituzte kanadarrak\nHasiera » Azken albisteak » Nazioarteko Azken Albisteak » Kanadako bisitarientzako mugako arau berriak: AEBetako 10 estatuk besoak zabalik hartuko dituzte kanadarrak\nNazioarteko Azken Albisteak • Kanadako Azken Albisteak • Gobernuko berriak • Hawaii Azken Albisteak • LGBTQ • Mexiko Azken Albisteak • Berriak • Turismo • Bidaiaren helmuga eguneratzea • Travel Wire News • Joerak • USA Azken Albisteak\nMexikarrak eta kanadarrak Estatu Batuetara opor amerikarrak planifika ditzakete orain. Azaroaren 1etik aurrera, AEBetako Homeland Security-k berriro irekiko ditu AEBetako bizilagunen arteko mugak, ezinbestekoak ez diren bidaiak egiteko, turismoa barne.\nEtxe Zuriak astearte gauean baieztatu zuenez, Kanadatik etorritako txertatutako bisitariek azaroaren 1etik aurrera Estatu Batuetara bidaiatu ahal izango dute lurreko mugako pasabideetan.\nEz zen zehaztu zer txerto onartuko ziren edo dosi mistoak onargarriak izango diren.\nMexikoko bisitarientzako AEBetako mugak azaroaren 1ean ere irekiko dira\nTxertoa frogatzen dutenek eta turista edo erosle gisa iristen diren familiak edo lagunak bisitatu nahi dituztenek azaroaz gero Estatu Batuetara berriro sartzeko baimena izango dute.\nBiden AEBetako presidenteak antzeko debekua kendu zuen atzerritarrei atzerritik, Europatik barne, bidaiatu nahi zuten atzerritarrei.\nEstatu Batuen eta Mexikoren arteko lehorreko mugetan murrizketen kentze bera aplikatuko da.\nMugimendu abegitsua da AEBetako Nazioarteko Bidaia eta Turismo Industria berriro irekitzeko.\n2019an pandemia izan aurretik, gutxi gorabehera 20.72 milioi bisitari izan ziren Kanadatik Estatu Batuetara.\nUrtero 4.1 milioi kanadar baino gehiagok Florida bisitatzen dute epe laburreko bisitari ugari eta neguko elurte luzeak.\nUrtero 3.1 milioi kanadar baino gehiagok bisitatzen dute New York. # 1 erakargarritasuna, noski, New York hiria da, munduko hiri handienetako bat, New York beti da jarduera zurrunbilo bat, gune ospetsuak ditu txanda bakoitzean eta inoiz ez du nahikoa denbora guztiak ikusteko Broadway ikuskizunak barne, mundu mailakoak. erosketak, Askatasunaren Estatua, Empire State Building, Brooklyn Bridge, Central Park eta mundu osoko museo ugari.\n2.5 milioi kanadarrek baino gehiagok bisitatzen dute urtero Washington estatua British Columbia probintziarekin mugitzeko erraz gidatzeko sarbidearekin. Seattle Ozeano Bareko Ipar-mendebaldeko eskualdera sartzeko atea da, non mendikate zoragarriek oihan oparoak eta kostalde izugarriak ikusten dituzten. Bi parke nazionalek, Rainier mendia eta olinpikoa, naturarekin topaketa harrigarriak eskaintzen dituzte kostaldean San Juan uharteak bezala.\nUrtero 1.6 milioi kanadar baino gehiagok bisitatzen dute Kalifornia. Hiri biziak, hondartzak, jolas parkeak eta lurreko beste inon ez bezalako mirari naturalek Kalifornia bidaiarientzako aukeren lurralde liluragarria bihurtzen dute. San Frantzisko eta Los Angeles atariko hirietan estatuko gune ezagunenetako batzuk daude, Golden Gate zubitik Hollywoodera eta Disneylanderaino.\n1.3 milioi kanadar baino gehiagok Nevada bisitatzen dute urtero, gehienak Las Vegasera iristen dira. Nevadako paisaia harrigarriek Las Vegas, bere hiri handieneko distira eta distira izaten dituzte. Nevada izugarrizko dibertsitate naturaleko egoera da, bisitatzeko leku bikain ugari ditu, disko eszenikoak eta aukera paregabeak eskaintzen ditu parke nazionaletan eta aisialdirako guneetan kanpoko ekintzetarako.\n1.3 milioi kanadarrek baino gehiagok bisitatzen dute urtero Michigan-ek Ontario-tik jaisten diren udako bidaiari asko. Michiganek paisaia ederrak, aintzira dotoreak, janari bikaina, bitxiak eta ezkutatutako harribitxiak ditu. Estatu harrigarri honek Aintzira Handietako 4 mugak ditu eta barnealdeko 11,000 laku baino gehiago ditu, beheko eta goiko penintsuletan banatuta, udako toki beroa bihurtuz kanadarrentzat.\nUrtero milioi bat kanadar baino gehiagok bisitatzen dute Arizona epe laburreko bisitarietatik epe luzerako elur-hegaztietara. Amerikako hego-mendebaldeko bihotzean, Arizona mirari naturalez, hiri biziez eta herri txiki xarmantez beteta dago. Egoera honek Arroila Handia, Sedonako arroka gorriak, ardo herrialdea, laku izugarriak, mendi ibilaldiak, neguko eski muinoak, mundu mailako kirol ekitaldiak eta, noski, eguraldi harrigarria ditu.\n800,000 kanadarrak baino gehiagok bisitatzen dute urtero Hawaii. Hawaii uharteak ospetsuak dira itsaslabarrak, ur-jauziak, hosto tropikala eta harea urrea, gorria, beltza eta are berdea dituzten hondartzak. Urte osoan zehar eguraldi ezin hobea eta bizimodu lasaigarri ederra izateak Hawaii neguko ihesaldi ezaguna bihurtu du kanadarrentzat! Sei uharte paregabeek bidaiari guztiak erakarriko dituzten esperientzia desberdinak eskaintzen dituzte.\n750,000 kanadar baino gehiagok bisitatzen dute urtero Maine. Maine bisitatzen duten sei pertsonetatik bat Kanadatik dator, ia Ontariotik datozenen erdia. Vacationland goitizeneko Maine estatua helmuga bat baino gehiago da, arnasa kenduko duen esperientzia da. Maine-k benetakoa, bakarra eta sinplea dena hartzen du barnean, eta estatuko baso sakonetako eta kostalde biziko espazio zabalak ditu.\nUrtero 680,000 kanadar baino gehiagok bisitatzen dute Pensilvania. Pennsylvaniako hiri sofistikatuek eta kanpoko erakargarritasun bikainek jarduera ugari aztertzeko erakartzen dute. Filadelfiako Liberty Bell ospetsua ikus dezakezu, Gettysburg-en eroritako Gerra Zibileko heroien urratsetan ibil zaitezke edo Pittsburgh-eko Carnegie Museotan kulturaz gozatu.


Sopelako Udala - Agenda 21\nHerrien konpromiso, prozesu eta metodologia bat da, non beharrazko urratsak markatzen dituen, udal batek jasangarritasunera abiatzeko behar dituen ekintzak zehaztu eta ezartzeko.\n1. Ingurugiroan, gizartean eta ekonomian eragina izan dezaketen elementu guztien datuak bildu, udalerria eta bere inguruetakoa, eta lan osagarriak egin informazio guztia izateko.\n3. Ekintza plan bat zehaztu, non lerro estratagikoak eta udalerrian iraunkortasuna lortzeko egin behar diren ekintzak eta proiektuak zehazten diren.\n4. Jarraipen plan bat proposatu, Ekintza Plana bete egingo denaren ziurtagiria. Plan hau adierazleen sistema baten oinarrituko da eta bere helburua bikoitza izango da: ekintzen betetze maila zehaztu eta komunikazio bideaizan gizartearekin.\nTokiko Agenda 21ean, interesaturik dauden pertsona guztiek parte har dezakete, giza banakoen modura edo gizarte alderdi ezberdinen ordezkari moduan (elkarteak, teknikoak, alderdi politikoak, ikastetxeak...\nUribe Kostako Mankomunitateak eta osatzen duten udalerriek, Tokiko Agenda 21aren partaidetza prozesua Administrazioan integratzeko helburuarekin, ondorengo bideak eratu dituzte:Herritarren partaidetzarako foroak, aldizka ospatzen dira, tokiko agenda 21 eta iraunkortasunarekin lotutako beste gai batzuk jorratzeko.\nMankomunitatearen eta udaletxearen web orriak:\nSopelako udalaren web orrian: www.sopelana.euskadi.net\nAgenda 21 Euskadin\nEuskadi mailan , Eusko Jaurlaritzak tokiko agenda 21ei eskainitako laguntza, IHOBE bitartez bideratzen da eta “Iraunkortasunerako 2002-2020 euskal ingurune estrategiaren” baitan kokatzen da. Estrategia honetan, iraunkortasunaren 3 zutabe daude: ekonomikoa, soziala eta ingurugiroa.Gaur egun, 200 euskal udalerri lanean daude euren tokiko agenda 21en diseinuan eta ezarpenean, IHOBEren laguntzarekin, denak Udalsarean edo Udaltaldeetan sartuta.\nIraunkortasunerako Euskal Udalen sarea.\nUdaltaldea, udalerriak euren tokiko agenda 21en disenu eta ezarpena laguntzeko sortutako lantalde bat da.\nUdalerri bakoitzak bere beharren araberako diseinua egiten du, arazoak eta aukerak kontutan hartuta eta analisi sakona egin ondoren.2003.urteko apirilaren 29an, URIBE KOSTAKO UDALTALDE 21a osatzeko hitzarmena sinatu zen. Uribe Kostako eskualdea osatzen duten udalak (Barrika, Berango, Gorliz, Lemoiz, Plentzia, Sopelana eta Urduliz ) , Uribe Kostako Behargintza SL eta Eusko Jaurlaritzaren Lurralde Plangintza eta Ingurumen saila , IHOBE bitartez, osatu zuten lantalde hau.\nUrte horretan bertan, 2004.urtean egindako ekintza planen zirriborroen berikustea egin zen eta irailean behin betiko ekintza planak onartu ziren. Ondorioz, US21 eratu\n2001: Sopelako udalak, Aalborg gutuna sinatzen du.\n2005: udalak diagnostikoa egiten du, udalerriaren informazio garrantzitsua biltzen duena eta inguru fisiko eta sozioekonomikoa deskribatzen duena, baita ingurumen oinarrizko bektoreak ere, hala nola, ura, hondakinak, eguratsaren kutsadura, zarata, energía…Diagnostikoa, informazio hau iraunkortasunaren ikuspuntutik aztertzearen emaitza da eta ekintza planaren abia puntua izango da.\n2006: Sopelana UDALSAREA 21 euskal udal iraunkorren sarean sartzen da.\nUDALSAREA 21eko kide moduan, Sopelako udalak, konpromiso batzuk hartu ditu:\n1) Udal konpromisoa: Euskal Autonomi Erkidegoko iraunkortasunerako konpromisoa eta Aalborgeko gutuna berretsi.\n2) Iraunkortasunaren udal diagnostikoa eta hainbat urteetarako ekintza plana izan, osoko bilkuran onartuak.\n3) Hiritarren partaidetzarako bide egonkorrrak ezarrita izatea.\n2006: Udalak bere 2006-2010 ekintza plana berresten du, osoko bilkuran. Ekintza planak, helburu orokorrak zehazten ditu lerro estrategikoetan, proiektu eta ekintzetan egituratuta, joerak aldatzeko eta iraunkortasunaren bidean aurrera egiteko eman beharreko pausoak zehazten dira. Jarraipen eta control plan bat ere badauka, adierazle sistema baten oinarrituta, lortutako helburuak eta euren bilakaera ezagutzeko aukera ematen duena. Partaidetza foro bat egin zen, auzokide guztiek prozesu honetan parte har zezaten. Sopelako tokiko ekintza plana kontsultatzeko ondorengo esteka sakatu:SOPELAKO:


Saudi medikuak historiako lehen utero-transplantea egin dute | Consumer\nSaudi medikuak historiako lehen utero-transplantea egin dute\n“Hasiera on bat”. Hori da Wafa Fageeh, Abduaziz Unibertsitateko irakaslea eta inplanteak Saudi Arabian egin zuen sendagile-taldeko kidea 2000ko apirilean egindako lehen umetoki-transplantea. Internacional Journal of Gyna ecology and Obstetrics-en interbentzioa arrakastatsua izan da, eta arrakasta izan dute, etorkizun oso urrun batean, milaka emakume antzu ama izan daitezkeela eta arazo umetokiengatik. Beste espezialista batzuk, operazioaren garrantziari dagokionez, askoz ere zuhurragoak ziren atzo.\nPazienteak, 26 urteko emakume batek, sei urte lehenago odoljarioa izan zuen erditu ondoren, eta, ondorioz, umetokia erauzi zioten. 2000ko apirilaren 6an berriro sartu zen kirofanoan, baina oraingoan, Jeddahko Fahad Ospitaleko medikuek 46 urteko emaile baten umetokiko umetokia jarri diote. Errefusatzeko aukera gainditu ondoren, medikuek hormonekin tratatu zuten emakumea, eta dena ondo izan zen hiru hilabetez baino gehiagoz, pazienteak bi arau izan zituen bitartean. Baina 99 egunera sendagileek umetokiko zain batean odol-koagulua aurkitu zuten, eta, beraz, kendu egin behar izan zuten.\nParte hartzen duten medikuek eragiketa arrakastatsua kalifikatzen badute ere, organoak une oro erantzun zuelako, beste aditu batzuk zuhurragoak dira. Hala, Robert Winston emankortasunean aditua den adituak uste du ez litzatekeela emakumeen artean itxaropen faltsuak sortu behar. “Haragiaren zati bat pelbisean jartzea, umetoki-transplantea izan dena, arriskuan jarriko du hartzailearen bizitza eta tronbosi bat eragin diezaioke”, adierazi zion BBCri. Teknika, Roger Gosdenen iritziz, Ekialdeko Virginiako Medikuntza Eskola da, eta horrek gaineratu zuen “bizitza salbatzeko transplantea arrisku onargarria dela, baina ez ugalkortasunerako, alternatibak daudenean”.\narrakasta transplante umetoki


Hogeita sei urte geroago | Karlos Linazasoro\nJatetxera etorri aurretik, gaur goizean, predictor-aren froga egin dut. Positibo eman du. Hau da, haurdun nago. Oraindik neuk bakarrik dakit. Ospakizuna aprobetxatu nahi nuke berri ona adierazteko, baina ez dakit une egokia edo behar diren hitzak aurkituko ote ditudan. Mattin seko geldituko da sustoarekin, eta aiton-amonei igoal ematen die bihotzekoak. Gaur duela hogeita sei urte ni babarruntxo bat, lekatxo bat, arroz aletxo bat nintzen amatxoren sabel barruan, eta orain neu naiz sabelean bizi-hazitxo bat daramadana. Lehen barnean egon nintzen eta orain kanpoan nago. Lehen hazi izan nintzen eta orain lur naiz. Zer ote da ama izatea! Zer ote da zure barnean gizaki bat haztea! Eta zer sentituko ote du arroz aletxo horrek zure barruan hazten eta osatzen doan bitartean!


ARGAZKI LEHIAKETA 2014 | INFERNUKO HAUSPOA\nGaizka Peñafiel en 02:45 iruzkinik ez\nAurreko urteetako arrakasta ikusita, argazki lehiaketa izango da berriz ere Infernuko Hauspoa webgunearen eskutik. Oraingoan udaberrian izango da argazkien itxura aldatzearren. Parte hartzeko, argazkiak emailez bidali behar dituzue hurrengo e-postara: gaizkapenafiel@gmail.com. Argazkien gaia trikitixa (soinu txikia eta panderoa) izango da, beraz, trikitixarekin zerikusia dituzten irudiak bidali behar dituzue. Ez dira trikitixari ataratako argazkiak izan behar derrigorrez, zuek trikitixa jotzen ere agertu ahal zarete edo okurritzen zaizuena. Izan ere sormena eta irudimena oso kontutan edukiko dira garailea aukeratzeko orduan. Eta noski, ez du balio Interneten topatutako argazkia bidaltzea, irudi originala izan behar du. Argazkiari efekto ezberdinak jartzea eta muntaiak egitea onartuta dago. Zuetako bakoitzak 2 argazki bidali ditzake lehiaketan parte hartzeko eta honi zuzendutako Dropbox webgunean jarriko dira, heltzen diren heinean.\nENTREGATZEKO AZKEN EGUNA: apirilaren 27a\nGaraileak, “Ipod Shuffle” bat eta disko bat irabaziko du, hauen artean aukeran: Esne Beltzaren GORA!, Kepa Junkeraren "Galiza", Xabi Aburruzagaren "Geure" edo Kherauren "Aukhera". Bigarren eta hirugarrenak aukeran dituzten lau disko horietako bat irabaziko dute. Sarituen izenak maiatzaren 7an emango dira jakitera, webgune honetan eta sare sozialetan.\nBalorazioa parte hartzaile guztien artean egingo da eta berdinketa egon ezkero antolatzaileak erabakiko du irabazlea. Hiru argazki aukeratu beharko dituzue botoa emateko garaian, bakoitzak duen zenbakia kontutan hartuz eta ezingo da norberaren argazkia aukeratu. Botoak emateko, mezu pribatu edo email baten bidez jakitera eman zuen gustukoenak direnak. Bozkatzeko epea apirilaren 28tik maiatzaren 6ra izango da. Bozkatzen duzuen guztien artean Gaizka Peñafielen “Lagunartean” diskoa zozketatuko da.\nOHARRA: Egitasmo hau inolako laguntza ekonomikorik gabe antolatzen da. Argazkia bidaltzeak lehiaketaren oinarriak onartzea suposatzen du eta argazkia sarean elkarbanatu ahalko da, erabilpen komertzialik eman gabe. Hamabost parte hartzailera iritsi ezean bertan behera geldituko da lehiaketa.\nargazki argazki lehiaketa


Beasaingo elkartasunezko San Silbestre Txikia - Goierriko Hitza : Goierriko Hitza\nBeasaingo elkartasunezko San Silbestre Txikia\nIa 200 haurrek hartu dute parte Beasaingo Batzokia Kultur Elkarteak antolatutako lasterketan. Bildutako dirua Herriak Elkarlanean erakundearentzat izan da.\nIa 200 haurrek eta gaztetxok korrika amaitu dute urtea Beasainen, Batzokia Kultur Elkarteak antolatutako elkartasunezko San Silbestre Txikiarekin. Izena ematerakoan bildutako dirua (800 euro) Herriak Elkarlanean erakundearentzat izan da.\nNeskak: Naia Torres, Maitane Garro eta Amaiur Landa.\nMutilak: Mikel Garmendia, Beñat Aldasoro eta Martin Izurieta.\nNeskak: Naia Arizmendi, Ane Iparragirre eta Natali Belamendia.\nMutilak: Urko Etxebeste, Haitz Urrestarzu eta Aimar Salgado.\nNeskak: Mara Alonso, Garazi Mujika eta Leire Marin.\nMutilak: Alex Lizarralde eta Younes el Messioui.\nBeasaingo San Silbestre txikia 2019\nBeasaingo San Silbestre txikia 2019Beasaingo San Silbestre txikia 2019


Txinako Zilarrezko Aleazio Hariak Fabrikantea eta Hornitzailea | ZHJ\nFOB prezioa: US $ 480 - 700 / Tonak\nEskariaren gutxieneko kantitatea: 1 Tona / Tonak\nHornidura gaitasuna: 10 tona / tona hilean\nZilarrak eta ale fineko zilarrek (FAg) oso eroankortasun elektriko eta termiko handia dute, kontaktuen erresistentzia baxua eta egonkorra eta lan egiteko modua. Arkuaren higaduraren aurkako zilarrezko erresistentzia eta kontaktu bidezko soldadura mugatuak dira, erresistentzia mekanikoa txikia da. Ale fineko zilarrezko nikel kantitatea txikia denez, arkuaren higaduraren eta erresistentzia mekanikoaren aurkako erresistentzia zilarra baino handiagoa da.\nOso erabilia korronte baxuko gailuetan, hala nola, erreleetan, tenporizadoretan, etxetresna elektrikoetarako etengailu osagarrietan, kontrol etengailuetan, etab.\nAg edukia (% pis.)\nElek. Erresistibitatea (pQ • cnn)\nTrakzio indarra (MPa)\nFabrikazio prozesua Extruding-Rolling Extrusioning -Marrazketa Extruding-Rolling Extrusioning -Marrazketa\nAgNi materialek erresistentzia handiagoa dute arkuaren higadurari eta kontaktu bidezko soldadurari Ag edo FAg-k baino. Bi propietateak Ni edukia handituz hobetzen dira. AgNi material guztiek funtzionamendu ona erakusten dute eta erraz lotzen dira euskarriekin harremanetan jartzeko. DC aplikazioetan material transferentziarako joera txikia. AgNi materialak ingurumena babesteko materialak dira.\nAgNi harremanetarako materialek aplikazio ugari aurkitzen dute behe tentsioko kommutazio gailuetan. Erreleetan, kontaktore txikietan, argi etengailuetan, tenperatura kontrolagailuetan eta babes etengailuetan erabiltzen dira (kontaktu bikote asimetrikoetan erabiltzen dira, adibidez, AgC, AgZnO edo AgSnO2 materialen aurka).\nNi edukia (% pisua)\nElekt. Erresistibitatea (pC2 • cm)\nAgCdO kontaktuak behe tentsioko aparatu elektrikoen eremuan gehien erabiltzen direnen taldekoak dira. Kontaktu bidezko soldaduraren aurkako erresistentzia egokia konbinatzen dute arkuaren higaduraren erresistentzia ona eta kontaktuaren erresistentzia nahiko baxua bizitza osoan zehar. Bi teknika desberdinekin ekoizten dira, pre-oxidazioa-sinterizazioa-estrusioa eta barne oxidazioa. Bi kasuetan Cd0 edukia% 10 eta 20% bitartekoa izan daiteke. Hala ere, Cd eta Cd0 osasunarentzat eta ingurumenarentzat arriskutsutzat jotzen dira. Hori dela eta, AgCdO materialen erabilera debekatuta egongo da hainbat herrialdetan.\nBatez ere tentsio baxuko kommutazio gailu ia guztietan erabiltzen da. Normalean mikrointerruptoreetan, erreleetan, argi-etengailuetan, kontaktoreetan, etxetresna elektrikoetarako etengailuetan, babes-etengailu batzuetan eta baita etengailu mota batzuetan ere erabiltzen dira.\nHariak AgCdO AgCdO AgCdO AgCdO AgCdO AqCd0 AgCdO\nCdO edukia (% pis.) 10 ± 1 13,5 ± 1 15 ± 1 10 ± 1 12 ± 1 15 ± 1 17 ± 1\nDentsitatea (g / cm3) ≥10.05 ≥9,95 ≥9,90 ≥10.10 ≥10.05 ≥9,95 ≥9.80\nErresistentzia elektrikoa (1,10 • cm) ≤2,25 ≤2.35 ≤ 2,40 ≤2.10 ≤2.15 ≤2,25 ≤ 2,40\nGogortasuna HV ≥70 ≥75 ≥75 ≥70 ≥70 ≥75 ≥75\nTrakzio indarra (MPa) 260-350 260-380 260-380 260-350 260-380 260-380 260-400\nLuzapena (%) 6-20 6-20 6-20 8-25 8-25 8-25 5-25\nFabrikazio prozesua Pre-oxidazioa-Sinterizazioa-Extruding Barne Oxidazioa\nKontaktu bidezko soldaduraren aurkako erresistentzia handia da AgZnO materialak. Arkuaren higaduraren aurkako erresistentzia ona ere erakusten dute. AgZnO-ren kontaktuen erresistentzia AgCd0-koa baino handiagoa izan ohi da. AgZnO pre-oxidazio-sinterizazioaren bidez sor daiteke, kanpoko, nahasketa-trinkotze-sinterizazio teknikak eta barne oxidazioaren bidez. AgZnO materialak ingurumena babesteko materialak dira.\nBatez ere etengailuetan erabiltzen da, batez ere etengailu unibertsaletan. Beste aplikazio-eremuak motorren babes-etengailuak, hondarreko korronte-etengailuak eta korronte alternoko erreleak dira.\nZnO edukia (% pis.)\nErresistentzia elektrikoa (EZ • cm)\nTrakzio indarra (MPa) 285-350\nAgSnO2 / AgSn021n203 ekologikoki harremanetarako material elektrikoak dira. Erosioaren eta soldaduraren aurkako propietateetan errendimendu onak dituzte, eta materialen aurkako transferentzia propietate ona dute DC kommutazio zirkuituan. Fabrikazio prozesu nagusiak barneko oxidazio prozesua, oxidazio aurreko prozesua, hautsen metalurgia prozesua, estaldura kimikoko prozesua eta abar dira.\nOso erabilia da mota askotako kontaktoreetan, erreleetan, etengailuetan eta etengailuetan etab.\nSnO2 edukia (% pis.)\nElek. Erresistibitatea (pO • cm)\nElek. Erresistibitatea (10 • cm)\nAgSnO2lAgSn021n203 ekologikoki harremanetarako material elektrikoak dira. Erosioaren eta soldaduraren aurkako propietateetan errendimendu onak dituzte, eta materialen aurkako transferentzia propietate ona dute DC kommutazio zirkuituan. Fabrikazio prozesu nagusiak barneko oxidazio prozesua, oxidazio aurreko prozesua, hautsen metalurgia prozesua, estaldura kimikoko prozesua eta abar dira.\nElek. Erresistibitatea (p0 • cm)\nAurreko: Kontaktu elektrikoen aholkuak\nHurrengoa: HAUTSAREN METALAREN KONTAKTUAK\nAgCdo10 zilarrezko haria\nAgNi10 zilarrezko aleazioko haria\nZilarrezko Kobre Haria\nHarizko Kobre Zilarrezko Aleazioa


Harrera / Artikuluak / Iritzia / Irakurleen Xokoa / Jean-Louis Davant-en testuaren komentario zenbait eta bertze…\nCourrier des Lecteurs(E)K EGINA | Argitaratua: 2016/07/11\nEgundaino sobera bakan izan dugun elite baten kemena gabe, ez dugu Euskal Herria aske ikusteko xantza izpirik, ez mundu huntan, ez eta beste mundutik ere. Falta da, halaber, euskal nazio osoaren izenean euskaldun guzientzat mintzatuko litzatekeen erakunde bat. Ez dut argi ulertzen jadanik abertzaleen artean ardura aditu izan dudana eta testu huntan ere agertzen den «helburu eta bide» hitzen kontrajartzeko joera hura, independentziari dagokionez; alabainan, helbururik gabe bide egitea ez ote da promenan ibiltzea soilik? Ez ote da, azkenean, gure uzkurkeriaren beste seinale bat? Orai aske diren nazioak, estatu propio bat dutenak, ez dira kasualitatez iritsi horraino, independentzia “berezko helburu”-tzat edo “egiazko jomuga”-tzat behin hartu zutelako baizik. Ez ote da hola?Zergatik guk ez egin nahi bestek hain ongi kausitu izan dutena?


San Joan jaiak eta dantzak Euskal Herrian\nSan Joan bezpera da gaur eta Euskal Herriko hamaika txokotan izango dira suak eta dantzan gaur arratsalde eta gauean. Dantzek bihar jarraipena izango dute, izan ere, aurresku, soka-dantza, zortziko, azeri-dantza eta tokian-toki dantza bereziz beteta etortzen zaigu urtero San Joan festa Euskal Herr...\nJaialdietarako diru-laguntza deialdia kendu du Eusko Jaurlaritzak. Aurten diru-laguntzarik ez dela izango abisatu gabe egin du gainera, dagoeneko gastuak egin dituzten hainbat jaialdi desagertzeko arriskuan jarriz. Bidasoako Gazteen Folklore Jaialdia, Segurako dantza txapelketa, Elorrioko Break on ...\nVerdieren begirada: Dantza-jauzien dantzakera Amikuzen XX. mendean\nMuxiko edo dantza-jauzien dantzakeran XX. mende bukaeran gertatu den aldaketa eta galera agerian jartzen dute besteak beste Michel Verdieren filmazio hauek. Zehazki 1965ean eta Amikuzeko eskualdean, Bithirina eta Iholdi herrietan hartu zituen irudiok Verdierek. Aiko taldeak Urraska: Dantza Jau...\nBANDtzaldia, estreinaldia Bilboko Azkuna Zentroan\nAiko Taldeak eta Bilboko Udal Musika Bandak 'BANDtzaldia' ikuskizuna estreinatuko dute datorren ekainaren 24an AZKUNA ZENTROAn, arratsaldeko 19:30etik aurrera. Kontzertuak Bilboko Musika Bandako eta Aiko taldeko musikariak bilduko ditu, agertokian 50 musikari baino gehiago elkartuz, Sabin Bik...\nHelduen aurreskua edo soka-dantza Añorgan, 1988ko Karmen festetan. Gipuzkoako dantzakera zaharrari eusten zioten hainbat adineko dantzari ikus daitezke Ikerfolk elkarteak grabatutako irudiotan. Añorga, helduen aurreskua, 1988-07-17. ...\nKatadera-dantzaren irudiak dakartza oraingoan Manuel Intxaustik, Lekarozen 1923ko abuztuaren 26an egindako filmazio honez bidez. Bi katadera edo aulki-dantza egin izan dira Baztan aldean. Batean aulkiak borobilean jarrita inguruan aritzen dira dantzariak doinua eten eta esertzera korrika joan ar...\nMetalezko maskara kattola edo maskara aurpegian, zumezko makila luzea eskuan, zintzarri zaratatsuak gerrian, Unanuko kaleetan izua eta korrikaldiak eragiten dituzte mamuxarroek inauterietan. 1985ean Jexux Larreak Unanun hartutako irudiak dira honako hauek, orain 30 urteko ihoteen irudiak erakusten ...\nTeatro de Açucar: Naufrage(s) 2016 Entsegu irekia\nTeatro de Açucar konpainiaren, "Naufragé(s)" lanaren entsegu irekia Gipuzkoako Dantzagunean. Antzerki-obra batean dantza-piezak integratzeko prozesuak azaldu dizkigu Gabriel F konpainiako zuzendariak. ...\nDanzas vascas al ritmo de la Banda Municipal de Bilbao\nEl Correo 2016/06/21 Gehiago irakurri →\nEl Correo 2016/06/19 Gehiago irakurri →\nEl Correo 2016/06/23 Gehiago irakurri →\nArgia 2016/06/22 Gehiago irakurri →\nNoticias de Navarra 2016/06/20 Gehiago irakurri →\nNoticias de Navarra 2016/06/22 Gehiago irakurri →\nDuguna bailará mañana la soka dantza en el puente de Curtidores\nNaiz 2016/06/22 Gehiago irakurri →\nNoticias de Alava 2016/06/20 Gehiago irakurri →\nSahatsak piztuko du aurtengo San Juan sua\nMaxixatzen 2016/06/20 Gehiago irakurri →\nSan Joan eguneko lorez eginiko koroak egiteko tailerra Igartzan\nGoierri Irrati Telebista 2016/06/18 Gehiago irakurri →\nAinhoa Arteta eta Lucia Lakarra Txillida Lekun\nBerria 2016/06/21 Gehiago irakurri →\nChillida Leku se abre a la danza\nNoticias de Gipuzkoa 2016/06/19 Gehiago irakurri →\nEKE 2016/06/17 Gehiago irakurri →\nNontzeberri 2016/06/17 Gehiago irakurri →\n“SOKA, Euskal Dantzaren Urratsetan”, Bilboko Euskararen Etxean\nDiario Vasco 2016/06/19 Gehiago irakurri →\nDeia 2016/06/15 Gehiago irakurri →\nNoticias de Gipuzkoa 2016/06/17 Gehiago irakurri →\nSan Joan jaiak ospatuko dituzte eatarrek\n2016/06/22 Gehiago irakurri →\nIñaki Zugasti on 60 jaialdi diru-laguntzarik gabe utzi ditu Eusko Jaurlaritzak\n2016/06/21 Gehiago irakurri →\nAritz Ibañez Lusarreta on Bere folkloreaz lotsatzen den herria izango da aurten Smithsonian Folklife jaialdian


Zierbena :: Eudel\nHasiera » Tokiko Direktorioa» Udalerriari buruzko informazioa» Bizkaia» Zierbena\nIzen ofiziala: Zierbena\nAzalera: 10,5 Km²\nPlaya La Arena, s/n\nTeléfono: 946 801 356/\n946 800 226\nFax: 94 680 13 56\nBizkaiko kostaldearen mendebaldeko muturrean kokatuta, Zierbena jarduera handiko arrantza portua duelako da ezaguna, Bilboko Portuaren eraberritze lanek eragin badiote ere. Dena dela, antzinako xarma gordetzen du oraindik, arrantza-ontziek eta aisiarako ontziek apaintzen baitute. Bi hondartzarekin batera, portuak oso erakargarri bihurtzen du Zierbena; izan ere, inguruotako jatetxe eta erretegietan txingarretan erretzen dituzten arrainen usain gozoak hartuko du bisitaria.\nLeku horretan bertan, 100 metroko hondartza artifiziala dago, itsasbeheran bakarrik ikus daitekeena. Ur lasaiak ditu eta hortaz, aproposa da bainua hartzeko, batez ere, haurrentzako. Dena den, herritarrek eta kanpokoek La Arena hondartza dute gogokoen. 966 metro ditu luzeran eta bertan, zerbitzu asko jartzen dituzte erabiltzaileen eskura. Horrez gainera, mahaiak, eserlekuak eta barbakoak dituzten aisialdiguneak topatuko ditugu inguruan.\nHondartza horretan hasten da Bizkaiko bidegorririk luzeena. Bizikletazaleentzat eta oinezkoentzat prestatutako bideak 11 kilometro ditu guztira eta lau egiten ditu Zierbenako lurretan barrena, Portugaletera bidean.\nLuzeroko (307 m) lurmuturrera ere jende asko igo ohi da; handik, Kantauri itsasoaren ikuspegi bikainak izango ditugu.\nOndare kulturalari dagokionez, hainbat interesgune daude: San Roman parrokia, esaterako, Aldapa auzune nagusian topatuko dugu. XII. mendekoa da, baina 1880an zaharberritu zuten. Parrokia honi itsatsita dago Portuko Ama Birjina eliza. Eraikin modernoagoak egon badaude: Loiolako Iñaki Deuna baseliza, Zierbenan zutik dirauen ermita bakarra, eta 1997ko udaletxea.\nJai egutegian berriz, badira azpimarratu beharreko festa eta ekitaldiak. Auzo bakoitzean ospatzen dituzte jaiak eta horien artean, San Inazioren, Portuko Amaren eta San Rokeren omenezkoak nabarmenduko ditugu (uztailaren 31an, eta abuztuaren 15ean eta 16an, hurrenez hurren). Haatik, ezin ditugu Itxaski-azoka (iraila-urria) eta Zierbenako Independentziaren Eguna (urriaren 15a) ahaztu. Aldi berean, aipatzekoa da herritarrek arraunarekiko duten zaletasuna. Oso errotuta dagoen kirola dugu; are gehiago, Bizkaiko arraun elkarterik zaharrenetakoa du Zierbenak.\nBizkaiko bidegorri luzeena Zierbenan dago.\nZierbenako datu estatistikoak


Fabrika eta hornitzaile Drostanolone Propionate hauts gordinak - Fabrika\nDrostanolona Raw propionatua (Masteron Propionate) hautsa (521-12-0)\nSKU: 521 12--0\nDrostanolona propionatua androgen ester bat da eta drostanolona iraupen luzeko prodrug bat da gorputzean. Erabilera medikoaz gain, drostanolona propionatua fisikoa eta errendimendua hobetzeko erabiltzen da.\nDrostanolona Raw propionatua (Masteron propionatua) hautsa (521-12-0) bideoa\nDrostanolona Raw propionatua (Masteron propionatua) hautsa (521-12-0) Deskribapena\nDrostanolona propionatu hautsa edo dromostanolona propionatua, besteak beste, Drolban, Masteril eta Masteron izenarekin saltzen da, androgenoa eta anabolic steroid (AAS) medikazioa da. Bularreko minbizia emakumeak tratatzeko erabiltzen zen baina orain ez da merkaturatzen. Muskuluetan injekzio bidez ematen da.\nDrostanolone propionate androgeno ester bat da eta gorputzaren drostanolona profanzia luzea du. Drostanolone propionate 1959-en deskribatu zen lehen aldiz eta 1961-en erabilera medikoan sartu zen. Erabilera medikoa gain, drostanolone propionate gorputz eta performance hobetzeko erabiltzen da.\nDrostanolona Raw propionatua (Masteron propionatua) hautsa (521-12-0) Specifications\nproduktuaren izena Drostanolona Raw propionatua (Masteron Propionate) hautsa\nIzena kimikoa DROMOSTANOLONE PROPIONATE; Drostanolone propionate; 521-12-0; Blackburn konposatua; Emdisterone; Permastril Gehiago ...\nMarka Name Drolban, Masteril, eta Masteron besteak beste\nCAS Zenbakia 521 12--0\nMolecular Wzortzi 360.53\nUrtze Point -114 120 º C\nHalf-Life biologikoa 2.5 egun\nSolubility kloroforman disolbagarriak, etilen disolbaginean (95) solubilitatean disolbagarriak direnez, eta ia urik ez duen disolbagarriak\nApplication Drostanolone propionate androgeno ester bat da eta gorputzaren drostanolona profanzia luzea du. Drostanolone propionate 1959-en deskribatu zen lehen aldiz eta 1961-en erabilera medikoan sartu zen. Erabilera medikoa gain, drostanolone propionate gorputz eta performance hobetzeko erabiltzen da.\nZer da Drostanolona Raw propionatua (Masteron Propionate) hautsa (521-12-0)?\nDrostanolona propionatu hautsa, edo Masteron Propionate, Drolban, Masteril eta Masteron izenekin saltzen da, besteak beste, androgenoa eta anabolic steroid (AAS) botikak, emakumezkoen bularreko minbizia tratatzeko erabiltzen zena. Muskuluetan injekzio bidez ematen da.\nNola Drostanolona Raw propionatoa (Masteron Propionate) hautsa (521-12-0) lan egiten du\nMasteron propionatua (521-12-0), drostanolona propionatua ere ezagutzen dena, Masteronen jatorrizko forma da eta, horrela, Masteron enanthatekin alderatzen du. Steroid erabiltzaile gehienak Masteron Masteron propionate marka gisa ezagutzen.\nEsteroide honek aparteko anti-estrogenic eta anabolikoen propietateak eskaintzen ditu. Anabolic steroid hau beste merkatuan alderatuz, moderatu gisa deitu daiteke. Hala ere, muskuluak gehiago eraikitzeko gaitasuna areagotzen du. Lehiaketa baten aurretik, Masteron propionateak gorputz-gantz batzuk bota eta uraren atxikipena saihesten lagunduko dizu muskulu leanetan.\nDrostanolona Raw propionatua (Masteron Propionate) hautsa (521-12-0) dosia\nFisikaren eta errendimenduaren hobekuntzarako, Masteron-en dosifikazioak 200 - 400mg-en barrutik erortzen dira oro har, astean behin barruti txikienak (200mg astero) aurrez lehiaketako prestakuntza zikloetarako erabiliko baitira. Hala ere, 400mg astero gehien erabiltzen den sorta hasiberriarekin hasi beharko lukeen dosia ezin hobea da. Ulertu behar da Masteronen helburu nagusia hobekuntza estetikoarena dela larruazalpeko uraren atxikipen gehienak kentzea, gorputzari itxura "gogorra" eta "zizelatua" ekarri ahal izateko. Efektu hau ateratzeko beharrezko dosia ez da normalean hiru erabiltzaile arteko maila (hasiberri, bitartekoak eta aurreratuak) handitu beharrik. Hain zuzen ere, Masteronek hasiberrientzako Masteron dosi onargarriak aurkituko ditu sarritan 400mg astero. Bitarteko erabiltzaileek Masteron dosi berdina onargarria izango dute eta erabiltzaile aurreratuen kasuan ere, berriz ere, Masteronek nahi duen efektua bere efektu estetikoena dela esan daiteke, hau da, eraginkorrak ez diren baldintzapean. dosia (400mg astero). Anabolic steroid erabiltzaile gehienek ez dute inoiz aukeratu Masteron ziklo batean lehen anabolikoen konposatu gisa jarduteko lan egiteko, besterik ez delako ez du beste kostu eraginkorragoa anabolikoen esteroideak litzateke indarra maila. Goi mailako Masteron dosiak erabil daitezke anabolikoen efektu indartsuagoa lortzeko, baina hau oso praktika garestiena eta gehienbat Masteronen espezialitate eta onura berezietatik kanpo jotzen da.\nEmakumezkoen Masteron dosifikazioa\nEmakumezko atleta eta bodybuildersentzat, 50 - 100mg astean sartuta dauden Masteron dosifikazioek 4 - 6 asteak baino denbora gutxiago behar dute birilizazioaren eragina saihesteko. Emakumeen erabilerari dagokionez, sorta honetako txikiena (50mg astero) lehen aldiz erabili behar da, virilizazioa arazo bat bihurtu baitaiteke. Hau da, mediku-preskripzioa Masteron dosifikazioak dosi altuagoak (300mg astero) eskatzen zitzaizkiela hemen hemen gomendatzen diren errendimendu / gorputzeko dosi handiagoak. Dosi handietan, virilizazioa arazo larri bihurtu zen emakumezkoen gehiengoarentzat, eta hau Masteron erabiltzaile potentzial guztiek ulertu behar dute.\nDrostanolona Raw propionatua (Masteron Propionate) hautsa (521-12-0) Erabilerak\nMasteron propionate ebaketa\nLehen aipatu bezala, Masteron propionate efektuak hobeto erakusten dira zikloak ebaketa zehar. Gainera, erabiltzaileek gorputz gantz gutxiko portzentaia izan behar dute. Hau da arrazoi nagusia zergatik dosia bodybuilders lehiaketa prestatzeko amaieran administratzen da; Puntu honetan, gizabanako gehienek gehiegizko gantz galduko dute. Masteron propionateak ziklo amaigabea kentzean zikloaren amaieran kentzen du. Masteron propionatearen aurkako antiestrogenoek ziurtatzen dute fisikoki nahasitako nahasketa eta aldaketa orokorra dela. Efektuak, ordea, ez dira nabarmenenak 10% gorputz gantz baino gehiagoko pertsonentzat. Zorionez, lean nahikoa ez da etsita, lehorgailua eta itxura gogorragoa ikusiko dute.\nAtleta bat dieta zorrotz zorrotzaren dieta murrizteko pisua murrizteko Masteron propionate dosi onuragarria izango da. Atleta indarra hartuko du bere jarrera lortzeko egokitzen den pisua lortzeko nahian. Gainera, erabiltzaileak muskuluen erresistentzia eta berreskuratzea lortuko du, pisu gehigarririk gabe.\nMasteron propionate pixka bat ahula da zikinketak egiteko. Primobolan Depot bezala, Masteronek erabiltzaileari masa pixka bat lortzen lagundu dezake, nahiz eta ez askoz dosi hori administratzen bada. Hala eta guztiz ere, masa-irabazia erlatiboa eta nabarmena ia ezinezkoa da beste esteroide batzuekin, bolumen handiko zikloetarako egokia. Zenbait bodybuilders esteroide hau sartzea erabaki dezakete haien gantza gantz eta estrogenoa anti-propietateak direla eta. Denboralditik kanpo dagoenean, esteroideek gorputzak ez du gehiegizko koipea gorde bermatzen, baina ez luke fase horretan erabiltzeko arrazoi bakarra. Horren ordez, gorputzeko gantzak kudeatzea posible izango litzateke droga-laguntzarik gabe. Off denboraldiko zikloa da testosterona dosi eragindako aromatasa jarduera handia. Trenbolona edo Nandrolona konposatuen gehikuntza progesteronaren jarduera gehiago areagotzen du. Era berean, Dianabol edo Anadrol estrogenikoak ere bizkortuko dituzte. Zoritxarrez, bere ezaugarri anti-estrogenikoekin, Masteron ez da gai estrogeniko handiko jarduera horri aurre egiteko\nErosi Drostanolona propionatua (Masteron Propionate) hautsa Buyaas.com-en\nHartgens, F., Cheriex, EC, & Kuipers, H. (2003). Estrogeno androgeniko anabolikoen ebaluazio prospektiboa bihotz-egitura eta indarrak atletan duen funtzioaren gaineko ondorioak. Kirol medikuntzaren Nazioarteko aldizkaria, 24 (05), 344-351.\nEvans, NA (1997). Gimnasioa eta tonika: 100 gizonezko steroid erabiltzaileen profila. Kirol medikuntzako aldizkari britainiarra, 31 (1), 54-58.\nWood, RI (2004). Androgenoen alderdiak sendotzea. Fisiologia eta portaera, 83 (2), 279-289.\nFriedl, KE, Hannan Jr, CJ, Jones, RE, eta Plymate, SR (1990). Dentsitate handiko lipoproteinaren kolesterola ez da jaisten, androgeno aromatizagarria administratu egiten bada. Metabolismoa, 39 (1), 69-74.\nSchänzer, W. (1996). Esteroide anabolikoen androgenikoak metabolizatzea. Kimika klinikoa, 42 (7), 1001-1020.\nfor 1 berrikuspena Drostanolona Raw propionatua (Masteron Propionate) hautsa (521-12-0)\nDROSTANOLONE PROPIONATE (MASTERON PROPIONATE) POWDER produktua oso erabilgarria da.\nRaw Masteron Enanthate (Drostanolone) hautsa (472-61-1)\nMethasteron (Superdrol) hauts gordinak (3381-88-2)\nStanolone (DHT) hauts gordinak (521-18-6)


Eta zuk? - - Anboto.org\nMikel Uriguena Ruiz 2018-10-07 08:30\nJazarpena, tamalez, eguneroko arazoa da eskola eta ikastoletan. Elkarbizitzari gero eta garrantzi handiagoa ematen bazaio ere, erasotzaile zein biktimekin topo egingo dugu. Horren aurrean harridura ageri ohi dugu helduok. Arazoak gurekin harremanik izango ez balu bezala. Benetan ez dagoela loturarik? Gazteek ez dituzte, ba, gugandik ikasitako harreman motak errepikatzen?\nHorren lekuko, sare sozialak. Ez daukagu urrutira joan beharrik gainera. Duela gutxi Durangoko herritarren talde batean sartu naiz. Bertako kideek berriak partekatzen dituzte, gainontzekoek euren iritzia eman dezaten. Ba, ohikoak dira erantzun zakar eta oldarkorrak. Nahi baino gehiagotan irainek hartzen dute eztabaida aberasgarriaren lekua. Frustrazioa askatzeko erabiltzen dute esparru hau batzuek. Argudiorik ez dutenean, besteari eraso egitea da euren estrategia. Horrela, albokoari iritzia emateko zilegitasuna kenduz, hasten dira jazarpen kasu asko.\nHelduok horrelako harremanak eraikitzen baditugu, nola ez dute egingo, ba, gauza bera gazte eta txikiek? Bullyingaren aurkako kanpainez gain, gure jokabideak izango du haiengan eraginik handiena. Geuk izan behar dugu haien eredu, eta gainontzekoak errespetuz tratatu behar ditugu. Honekin bakarrik arazoa desagertuko ez den arren, hobe eredu positiboak erakustea, etengabe elkarri eraso egiten ibili beharrean.\nEta zu? Nola harremantzen zara aurkako iritzia dutenekin? Beste era batera bizi direnekin? Ezberdin pentsatzen edo maitatzen dutenekin? Haur eta nerabeentzat eredugarria zara?


Naturan oinarritutako soluzioak sortzen ditugu, Europako hiriei hiri-erronkei aurre egiten laguntzeko | Tecnalia\nNaturan oinarritutako soluzioak sortzen ditugu, Europako hiriei hiri-erronkei aurre egiten laguntzeko\nNature4Cities plataforma erabilgarri dago hirigileentzat eta hirietan erabakiak hartzeko ardura dutenentzat\nNature4Cities ekimenak hiri-erronkei aurre egiten laguntzen die hiriei, NBS edo naturan oinarritutako soluzioei esker. NBSek ekosistemen egokitze-estrategietatik hartzen dute inspirazioa, natura kopiatuta edo naturan bermatuta, eta gizarte- zein ingurumen-onurak ekartzea dute helburu.\nEuropako bederatzi herrialdetako 28 bazkidek elkarrekin lan egin dugu, lau urtez, proiektuaren emaitza nagusia lortzeko: ezagutza- eta ebaluazio-plataforma bat, hiri-planifikatzaileei eta erabaki-hartzaileei NBSen inpaktua maximizatuz hiri-erronkak ebazten laguntzeko diseinatua.\nNBSko proiektu baten hasierako faseetarako pentsatua dago. Nature4Cities-en tresnek eta gidek NBSei buruz gehiago jakiten laguntzen diete erabiltzaileei, eta egin diren proiektuetako jardunbide egokien adibideak eskuratzen, hiria eta auzoa ebaluatzen, jarraipen-adierazle egokienak definitzen eta planifikatutako NBSen inpaktua (ingurumenekoa, soziala eta ekonomikoa) iragartzen.\nLeihatila bakar horri esker, erabiltzaileek askotariko gaiei buruzko gidak eta ezagutza-tresnak mia ditzakete, beren proiektuak sortu eta are proiektu horiek beste batzuekin partekatu.\nNature4Cities-ek NBS proiektu inklusiboak sustatzen ditu, eta askotariko eragileentzat diseinatu da: udaletako politikariak eta teknikariak, beren herritarren kezkei soluzio jasangarri eta efizienteekin erantzun diezaieten; hirigileak, beren proiektuaren inpaktu guztiei aurrea hartzen esperientzia handia eskuratu dezaten; aholkularitzak, bezeroei eskaintzen dizkieten soluzioak sendoagoak izan daitezen; ikertzaileak, proiektuak iraun dituen lau urteetan bildutako metodologiak eta ezagutza mia dezaten; eta, azkenik, herritarrak, beren ingurua definitzen eta hobetzen parte har dezaten.\nTECNALIA Nature4Cities partzuergoko kidea da, eta aztertu du ea zein gobernantza-, finantzaketa- eta negozio-eredu egokitzen zaizkien egokien NBSez baliatzen diren proiektuei. Web-tresna bat garatu da (IM pre-selection tool), "Implement a NBS project” moduluan integratua plataforman, NBSko proiektu bakoitzerako inplementazio-eredu egokiena zein den definitzen laguntzen diena udal-teknikariei, bereziki, eta hirigileei.\nTECNALIAk, gainera, aztertu du zer erlazio dagoen NBSen ezarpenaren eta ezarpen horrek hirietan klima-aldaketa arintzen eta hiriak klima-aldaketara egokitzen egiten duen ekarpen onuragarria analizatzen duten metodoen eta tresnen artean.\nLan hori ere plataforman integratu dute, “Diagnostic of your assessment needs” moduluan: udal-teknikariei eta zientzialariei beren ebaluazio-beharretara hobekien egokitzen den metodoa eta/edo tresna identifikatzen laguntzen die.\nPlataformara doan sartzeko\nNature4Cities proiektuari buruzko informazioa


Gure misioa - FP Donibane\nFP Donibane > Donibane > Gure misioa\nKalitatezko hezkuntza zerbitzua eskaintzea, hots, ikasleei heziketa osoa ematea (jarrerak, gaitasunak eta ezagutzak), betiere banakako arretarako konpromisoari eutsiz; konponbideak bilatzea etengabeko hobekuntzaren eta berrikuntzaren esparruan; ikasleen, profesionalen, enpresen, familien eta ikastetxeko langileen itxaropenak asetzea, eta kontuan hartzea gizartearen eta ekoizpen sektoreen beharrizanak.\nLanbide heziketako ikastetxe goraipatua izatea kudeaketaren kalitateagatik eta ikasleentzako banakako arretarengatik; erreferente tekniko eta pedagogikoa izatea toki eremuan, estatuan eta nazioartean, ematen ditugun espezialitate eta mailetan; gai izatea enpresekin elkarlanean aritzeko haien garapen teknologikoan; prestakuntza ibilbidea gidatzea eta lan horrengatik goraipatuak izatea.\nPrintzipioak dira erakundearen bizitza bideratzen eta arautzen duten balio, sinesmen eta arauen multzoa. Ikuspegiaren, misioaren, estrategiaren eta helburu estrategikoaren oinarri dira. Printzipio horiek gure kulturan, gure izaeran, pentsamoldean eta jokabidean azaltzen eta gorpuzten dira.\nZintzotasuna, prestasuna eta zuzentasuna.\nAskatasuna eta elkartasuna.\nArdura, konfiantza eta laguntasuna bizikidetzaren oinarrian.\nIrekitasuna eta malgutasuna aldaketen aurrean.\nBegirunea eta tolerantzia.\nEskola komunitateak hezkuntza prozesuen hobekuntzan parte hartzea.\nEgindako lanaren aitormena.\nBizikidetasun giro atsegina.\nJaitsi informazio liburuxka hemen


Modernismo katalana - Wikipedia, entziklopedia askea.\n(«Modernisme» orritik birbideratua)\nAntoni Gaudíren Batlló Etxea Bartzelonan.\nModernismo katalana Katalunian XIX. mendearen amaieratik XX. mende hasiera arte ematen den mugimendu artistikoa da. Ezaugarri propioak izanik, urte horietan Europa osoan ematen den Art Nouveau ("Modernismoa" Hispanoamerikan, "Sezession" Alemania eta Austrian, "Liberty" Italian) mugimendu artistikoaren barruan kokatu behar zaio; mugimendu honek Katalunian ezaugarri propioak izan zituen, lurralde horretan eman zen garapen industriala eta hiritarrarekin lotuta, bereziki Bartzelonaren inguruan, estilo honen benetako hiriburua. Batez ere arkitekturan eman zen baina baita ere arte plastikoetan, margolaritzan eta eskulturan, eta literaturan.\n3 Arkitekto ezagunenak\n4 Eraikin ezagunenak\n5 Kataluniatik kanpo\n7 Modernismoko margolariak\n8 Modernismoko eskultoreak\nBartzelonako Nazioarteko Erakusketaren kartela, 1929.\nIndustria Iraultzaren ondorioz eta honek eragin zituen aurrerapenak (elektrizitatea, trenbidea, lurrun makina, besteak beste) XIX. mendean Europan egitura tradizionalekin hausten duen korronte arkitektonikoak eta eraikitzeko modu berriak zabaldu egiten dira. Korronte hauentzat estetika garrantzi handia du. Testuinguru horretan hirien garrantziak gora jo zuen eta harekin burgesiaren boterea. Art Nouveau edo Modernismoa estilo hiritarra eta burgesa izango zen. Kataluniaren kasuan prozesu hori ere eman zen, batez ere Bartzelonaren inguruan. Halaber, XIX. mendearen hasieratik eman zen Renaixença mugimendu nazionalistak eragin zuzena izan zuen modernismo katalanaren sorreran; modernismoaren bitartez artistek haren identitate nazionala berreskuratzen saiatzen ziren. Bi gertaerek, bestetik, estilo berria zabaltzeko garrantzi handia izan zuten: Bartzelonako Erakusketa Unibertsala (1888) eta Bartzelonako Nazioarteko Erakusketa (1929).\nModernismoa industria-arkitekturaren aurka jartzen da. Horren aurrean, originaltasuna erreibindikatzen dute.\nIzadian inspirtatutako formak, elementuak eta materialak erabiltzen ditu. Horrela, eraikin modernistetako fatxadetan txoriak, ostoak eta loreak apaingarri gisa agertzen dira. Tamainu handiko animaliak eta pertsonak agertzen dira ere bai. Halaber, zeramika eta harria erabiltzen dute.\nBalkoietan eta leihoetan burni forjatuezko burdin hesiak erabiltzen dira, hauek izadian inspiratutako apaingarriekin.\nAsimetria gustukoa dute, baita ere kurbak eta estilizazioak.\nHistoria identitate nazionalaren elementu garrantzitsua da. Hortik dator Erdi Aroaren presentzia eraikin modernistetan.\nKurbaren garrantzia lerro zuzenaren gainetik.\nApaingarriak eta estetika berria.\nIzadiatik hartutako irudiak.\nModernismo katalanaren barruan aritu ziren arkitektoak ehun baino gehiago izan ziren. Hona hemen agian ezagunenak:\nMogimendu horren eraikin asko babestuak daude eta askok ere Gizateriaren ondarearen katalogazioa dute:\nKataluniar Musikaren Jauregia, Lluís Domènech arkitektoraren lana\nSant Pau Ospitalea Bartzelonan, Lluís Domènech arkitektoraren lana\nGüell parkea Bartzelonan, Antoni Gaudíren lana\nGüell jauregia Bartzelonan, Antoni Gaudíren lana\nFamilia Santuaren tenplua Bartzelonan, Antoni Gaudíren lana\nBatlló Etxea Bartzelonan, Antoni Gaudíren lana\nMilà Etxea Bartzelonan, Antoni Gaudíren lana\nVicens Etxea Bartzelonan, Antoni Gaudíren lana\nGüell kolonia Santa Coloma de Cervellón (Bartzelona), Antoni Gaudíren lana.\nKataluniar Musikaren Jauregia barrutik.\nGüell parkea Bartzelonan.\nFamilia Santuaren tenplua Bartzelonan.\nVicens Etxea Bartzelonan.\nModernismo katalana beste lurraldetan ere garatu zen. Garrantzi berezia Espainiako Cartagenan eman zena dugu, batez ere Víctor Beltrí arkitektoaren eskutik. Espainiako beste hirietan ere adibideak aurki daitezke: Comillas, Novelda, Astorga, Melilla, León...\nEuskal Herrian ere badaude estilo hori jarraitzen duten eraikinak. Esaterako, Donostian, Moraza kaleko bosgarren zenbakian Luis Elizalde arkitektoak eraikitakoa edo Zubieta kaleko lehenengo En, Ramon Kortazarrek eraikitakoa ditugu besteen artean. Bilbon handiago izan zen Kataluniako modernismoaren eragina, esaterako Campos Eliseos Antzokian. Iruñean Ogasunaren Delegaritza dugu eta Gaseizen Fausto Iñigitz de Betolatzak altxatutako Erbina Etxea. \nCampos Eliseos Antzokia, Bilbon.\nMargolaritzan ere modernismoak eragin handia izan zuen. Hona hemen mugimendu horretan aritu ziren margolari ezagunenak:\nMargolari hauek Paristik zetorren abangoardismoarekin lotura estua izan zuten. Els Quatre Gats tabernan biltzen ziren. Pablo Ruiz Picasso talde horrekin aritu zen.\nEls Quatre Gats tabernan biltzen ziren margolari hauek.\nDesconsol, Josep Llimonaren eskultura, 1903.\n(Katalanez): Bartzelona modernistari buruzko bideoa.\n(Ingelesez): Réseau Art Nouveau Network\n(Ingelesez): The Vienna Secession Home\n(Gaztelaniaz): Gaudí eta Modernismoa Katalunian\n(Gaztelaniaz): Modernismoa Europan\n(Frantsesez): lartnouveau.com L'Art Nouveau\n(Katalanez): Arxiu de Patrimoni Arquitectònic de Catalunya (EPSEB-UPC)\n(Gaztelaniaz): Art Nouveau European Route\n(Katalanez): Museu del Modernismo\nWikimedia Commonsen badira fitxategi gehiago, gai hau dutenak: Modernismo katalana\nAzken aldaketa 1 martxoa 2019(e)an, 07:53(e)tan


Ezkontzen kopuruak %3,8 egin du behera 2018an aurreko urtearen aldean\nHomeGaiakEzkontzakPrentsa Oharrak Ezkontzen kopuruak %3,8...\nEZKONTZEN ESTATISTIKA. 2018\nAzken 25 urteetan, senargaien eta emaztegaien batez besteko adina ia zortzi urtez gehitu da\nEuskal AEn 7.758 ezkontza izan dira guztira 2018an, urtebete lehenago baino %3,8 gutxiago, eta horietatik 208 ezkontza homosexualak izan dira, Eustatek eginiko datuen arabera.\nEzkontza heterosexualak, Euskal AEko egoiliarrenak, 7.550 izan dira, aurreko urtean baino 311 gutxiago.\nEuskal AEko ezkontza-tasa mila biztanleko 3,3 ezkontzakoa da, hurbil Espainiakotik (%o3,5) eta txikiagoa 28-Europar Batasunekoaren aldean, zeina 2016an (azken datu ezaguna) %o4,4koa baitzen.\nEzkontzeko adinak gora egin du, amatasuna atzeratzen delarik. 2018an, ezkondutako gizon ezkongabeen batez besteko adina 37,2 urtekoa izan da; emakume ezkongabeena, 35,1ekoa. Azken 25 urte hauetan, senar-emazteen batez besteko adina 7,6 urte igo da, eta bien arteko 2 urteko aldea egonkor mantendu da.\nEzkondu aurreko egoera zibila kontuan hartuta, gizon ezkongabeak ezkontideen %85,4 dira, emakume ezkongabeen %85,0ren antzeko kopurua.\nEkaina eta iraila dira ezkontzeko hilabeterik gogokoenak, 1.163 eta 1.158 ezkontzarekin hurrenez hurren, eta ondoren uztaila, 1.071 ezkontzarekin.\nEzkontza zibilak hirukoiztu egin dira 1990etik\nSexu desberdineko pertsonen ezkontzen %85 zibilak dira, eta ehuneko hori portzentajezko bi puntu handitu da aurreko urtearekin alderatuta; 1990ean, berriz, ehuneko hori %23koa zen.\nBizi diren lurraldearen arabera, Gipuzkoan eta Bizkaian dute pisu handiena ezkontza zibilek, %86; Araban, berriz, ehuneko hori %84,2koa da. Euskal AEtik kanpo egindako egoiliarren ezkontza zibilen kasuan, ehunekoa %72,2ra jaisten da.\nOstiraletan izaniko ezkontzak larunbatetan izanikoak baino gehiago dira\nIaz bezala, aurten ere ostirala da ezkontza gehien ospatu diren eguna. Ezkontzen %44,5 ostiraletan ospatzen dira (3.455) eta %38,6 larunbatetan (2.996).\nEzkondu eta Euskal AEtik kanpo bizitzera joan direnek (399 bikote) batez ere Madrilera, Nafarroara eta Kantabriara jo dute. Arabakoak, batez ere, Madril eta Burgosera joan dira; Bizkaikoak, Kantabria eta Madrilera; eta Gipuzkoakoak, Frantzia eta Nafarroara.\nSexu desberdineko pertsonen ezkontzen %17,6tan, ezkontideetako batek, gutxienez, atzerriko nazionalitatea du\nEzkongaien nazionalitateari dagokionez, 1.332 ezkontzatan (ezkontza guztien %17,6) ezkontideetako bat gutxienez atzerritarra izan da; ezkontza horien %44,1etan, emazteak du atzerriko nazionalitatea; %21,6tan, senarrak; eta gainerako %34,3etan, bi ezkontideek.\nEmakumeak soilik atzerriko nazionalitatea duen ezkontzen kasuan, %69,8 herrialde amerikar batekoak dira, eta %20,1, berriz, Europako nazionalitateetakoak. Atzerritarra gizona soilik bada, antzeko ehunekoetan banatzen da nazionalitatea Amerikako eta Europako herrialdeen artean (%37,5 eta %31,2, hurrenez hurren).\nBi ezkontideak atzerritarrak diren ezkontzen artean, gehienek nazionalitate amerikarra dute, baina ehunekoa handiagoa da emakumeen artean (%71,7) gizonen artean baino (%59,9). Nazionalitateko bigarren kontinentea afrikarra da, gizonen %23,4rekin eta emakumeen %17,9rekin.\nEzkontza homosexualen kopurua %4,5 gehitu da aurreko urtearen aldean\n2018an 208 ezkontza egin dira sexu bereko pertsonen artean, zifrarik altuena 2005etik, noiz ezkontza homosexualak legeztatu baitziren, eta horrek dakar %4,5eko igoera aurreko urtearen aldean. Ezkontza horietatik 119 emakumeen artekoak dira, eta 89 gizonen artekoak. Lurralde-banaketaz denaz bezainbatean, 26 Araban jarri dira bizitzen, 70 Gipuzkoan, 96 Bizkaian eta 16 Euskal AEtik kanpo.


Leonor Akitaniakoa - Wikipedia, entziklopedia askea.\nduke of Aquitaine (en)\n1137ko apirilaren 9a - 1204\nPoitiersko kondeen zerrenda\nPoitiers eta Okzitania, 1122 (egutegi gregorianoa)\nPoitiers, 1204ko apirilaren 1a (egutegi gregorianoa) (81/82 urte)\nLuis VII.a Frantziakoa (1137ko uztailaren 25a, 1137ko uztailaren 25a (egutegi gregorianoa) - 1152ko martxoaren 21a)\nHenrike II.a Ingalaterrakoa (1152ko maiatzaren 18a, 1152ko maiatzaren 18a (egutegi gregorianoa) - 1189ko uztailaren 6a)\nPetronilla of Aquitaine (en)\nZuria Gaztelakoa (biloba)\nfemale crusader (en)\nLeonor Akitaniakoa (Poitiers, Akitania, gaur egungo Frantzia, 1122 inguruan - Fontevraudeko abade-etxea, Anjou, 1204ko apirilaren 1ean) Frantzia eta Ingalaterrako erregina eta Erdi Aro osoko emakumerik boteretsuenetakoa izan zen.\nGilen X.a Akitaniakoa dukearen eta Châtelleraulteko Aenor dukesaren alaba zaharrena izan zen. Leonor izena bere amaren omenez jarri zioten (Alia Aenor, hau da, Beste Aenorren nolabaiteko laburdura gisa), nahiz eta modu askotara idatzi izan den (Leonor, Aliénor, Éléonore, etab.). Hala ere, ez da historian ezagutzen den lehendabiziko Leonor, Normandiako Leonor bera baino mende bat lehenago bizi izan baitzen.\nErdi Aroko ohitura nagusien aurka, bere aitak ahalegin berezia egin zuen alabak hezkuntza garatua jaso zezan. Latinez irakurtzen eta idazten ikasi zuen, baita musika eta literatura bezalako arteak ere. Harrigarriago dena, emakume izan arren, zaldi gainean ibiltzen, salerosketan eta ehizan ere ikasi zuen. 1130ean, zortzi urte zituela, ama eta anaia txikia hil zitzaizkion eta, ondorioz, bere aitaren oinordeko bihurtu zen. Akitaniako dukerriaren lurrak garai hartako Frantziako aberatsenak ziren.\n1137ko uztailaren 25an Frantziako oinordeko Luisekin (geroago Luis VII.a Frantziakoa izango zenarekin) ezkondu zen. Luisek Frantziako tronua eskuratu zuenean ez zuen Akitaniako dukerria hartu, bi tronuak bereizita jarraitu baitzuten. Leonorrek, beraz, Akitaniako agintea beretzat gorde zuen. Frantziako gortean ez zuten Leonorren izaera liberal eta aurrerakoia ontzat hartzen, bereziki kleroko zenbait kargudunek. Senar-emazteen artean maitasun harremana zegoen arren, berehala hasi ziren tirabira politikoak, Vermandoiseko konderriari buruzko gatazkan, besteak beste.\nLuis VII.ak Bigarren Gurutzadan parte hartu zuenean, Leonorrek gogor egin zuen senarraren iritziaren aurka eta parte hartzeko gogoa erakutsi zuen. Beraz, Akitaniako ordezkari gisa joan zen bertara. Antiokian zeudela, bere osaba Poitiersko Raimundorekin harremanetan egon zela zabaldu zen eta bikotearen arteko harremana krisi sakonean murgildu zen. Hala ere, Luisek berarekin berriz bueltatzera behartu zuen eta, itzuleran, Erroman zeudela, Aita Santuak bultzatuta harremana konpontze bidean jartzeko ahalegina egin zuten. Hala ere, 1152an ezkontza baliogabetzat jo zuen Aita Santuak, beraien arteko familia harremana (hirugarren lehengusuak ziren) aintzat hartuz. Familiako alaba biak, Maria eta Alix, Luisen zaintzapean gelditu ziren eta Leonorri bere familiako lur guztiak itzuli zitzaizkion.\n1152ko maiatzaren 18an Ingalaterrako Henrike II.arekin ezkondu zen. Ezkontza horren ondorioz, Akitaniako eta Ingalaterrako lurraldeak batu egin ziren eta Luis VII.aren lurraldeak halako zortzi zituen inperioa osatu zen, Plantagenet dinastiari hasiera emanez. Senar-emazte biek bost seme eta hiru alaba izan zituzten. Bere senarraren desleialtasunak bultzatuta, hiru semeren errebolta bultzatu zuen beraien aitaren kontra. Altxamendu hori garaitu ostean, Henrike II.ak Leonor atxilotu egin zuen eta giltzapean egon zen 1189ra arte.\nHenrike II.a hil ondoren, bere seme Rikardo Lehoi Bihotz jarri zen agintean. Hau gurutzadetan zela, Leonorrek izan ohi zuen Akitaniako eta Ingalaterrako agintaritza. Gurutzadak amaitu ondoren, Fountevraudeko abade-etxera erretiratu zen, baina 1199an berriz atera zen Rikardo hil ondoren erregetza azken honen anaiak (Joan Lurgabea) har zezan. Hurrengo urtean, 80 urte zituela, Gaztelara jo zuen Alfontso VIII.aren eta Leonorren alaben artean Frantziako erregina izango zena aukeratzera (Luis VIII.aren emazte izango zena, alegia).\n1204ko apirilaren 1ean hil zen eta bere senar Henrike II.aren eta seme Rikardo I.aren ondoan hilobiratu zuten Fontevraudeko abade-etxean (Anjou).\nAlice of France daughter de Blois\nWilliam IX, Count of Poitiers Isabelle of Blois\nHenrike Gaztea William of France and the England\nLothaire von Sachsen\nEleanor von Sachsen\nIngibiorg von Sachsen\nson von Sachsen\nRikardo I.a Ingalaterrakoa Fulk (?)\nGeoffrey II Arthur I\nGilen X.a Akitaniakoa Matilda of Brittany\nLeonor Akitaniakoa Berengela Gaztelakoa\nAenor de Châtellerault Sancho de Castilla\nDangerose de l'Isle Bouchard\nHenrike I.a Gaztelakoa\nMatilda of Barking\nIsabella la Blanche\nMultimedia: Eleanor of Aquitaine\nBNF: 119384862 (data)